ועדת החינוך והתרבות, כנסת 15, פרוטוקול מספר 434, 2002-04-04 10:00

זבולון אורלב: אני מתכבד לפתוח את הישיבה בסוגיית אבטחת מוסדות חינוך.

זבולון אורלב: קודם-כל אני רוצה לקדם בברכה את סגן השר לביטחון פנים, את מנכ"ל משרד ראש הממשלה אביגדור יצחקי, את מנכ"לית משרד החינוך רונית תירוש, את ניצב רונן, את מזכ"ל הסתדרות המורים יוסי וסרמן, את ממלא-מקומו גד דיעי , את חברי הכנסת ואת כל האורחים החשובים ממשרד החינוך, מארגוני הנשים, מארגון המורים העל-יסודיים ומארגון ההורים הארצי ומהמועצות האזוריות.

זבולון אורלב: כבר חדלתי לספור כמה פעמים עלתה הסוגייה של אבטחת מוסדות חינוך בוועדה זו בשנה וחצי האחרונה, ולכן אקצר בדברי ההקדמה כי אני חושב שהנושא ברור ומוכר לכולם.

זבולון אורלב: בשנת 1995 נקבעו בהחלטת ממשלה הנחיות באשר לאבטחת מוסדות חינוך.

זבולון אורלב: האחריות עברה למשטרת ישראל, ובעצם מבחינת החלטות הממשלה לא שונתה רמת האבטחה והיקפה בשנה וחצי האחרונה שבה מתנהלת לחימה והיא, לצערנו הגדול, מתעצמת והולכת.

זבולון אורלב: אנחנו יכולים להיות חלוקים פה פוליטית באשר לדעות ביחס לאותה מלחמה, אבל אנחנו לא חלוקים פוליטית שבטחון הפנים התערער מאד ואין שום גוף או מוסד שמישהו יכול לומר שהוא חסין בפני פעולת טרור.

זבולון אורלב: לצערנו נפרצו כל הקווים האדומים.

זבולון אורלב: בסיכום הדיון עם כל הגורמים בהשתתפות ארגון ההורים הארצי, הסתדרות המורים, ארגון המורים בבתי-הספר העל-יסודיים, מרכז השלטון המקומי וועדת החינוך, תבענו שלוש תביעות בסיסיות.

זבולון אורלב: האחת, שהשמירה במוסדות החינוך תימשך כל עוד מתקיימת פעילות בבית-הספר, והכוונה היא לפעילות שמשרד החינוך אומר שהיא פעילות.

זבולון אורלב: אינני יודע אם זה מערכת השעות, יש גם פעילות אחרי מערכת השעות.

זבולון אורלב: לא יכול להיות מצב שיש תלמידים בבית-הספר ואין שמירה.

זבולון אורלב: על זה קיבלנו תשובה חלקית לפני פסח, שבבתי-הספר העל-יסודיים מאריכים את השמירה עד השעה ארבע.

זבולון אורלב: לעניות-דעתנו זו תשובה חלקית.

זבולון אורלב: אנחנו צריכים את התשובה העקרונית שהשמירה תהיה עד סיום הפעילות.

זבולון אורלב: משרד החינוך רוצה לקצר את הפעילות, שיקצר את הפעילות, אבל לא ליצור מצב שיש פעילות ואין שמירה.

זבולון אורלב: הדרישה השנייה שלנו היתה שהשמירה תחול על כל מוסדות החינוך.

זבולון אורלב: החלטת הממשלה מדברת על כך שהשמירה תחול על מוסדות חינוך שבהם למעלה ממאה ילדים.

זבולון אורלב: נדמה לי שיש כ-600 או 700 בתי-ספר קטנים שבהם פחות ממאה תלמידים, שבהם אין בכלל שמירה, הפקרות מוחלטת, כולל במקומות מועדים כמו ירושלים, חדרה, נתניה ועפולה.

זבולון אורלב: יש עוד כ-600 אשכולות גנים שבהם יש מקבצים של שניים, שלושה או ארבעה גני ילדים, שיש בהם כבר למעלה ממאה ילדים, שגם עליהם אין בכלל שמירה.

זבולון אורלב: שוב, כולל במקומות המועדים.

זבולון אורלב: ויש גני ילדים, שחלקם במקבצים של שניים ולא של אחד, שמונים כמה אלפים, ויש כ-800 או 900 מעונות יום שבתוכם יש גם גני ילדים, ואנחנו ביקשנו שהשמירה תחול גם עליהם.

זבולון אורלב: האמת היא שלאורך ציר הזמן מצב הביטחון התערער ו-115 קורבנות הפיגועים של חודש מארס רק חידדו מאד את המודעות.

ענת לאור: אדוני היושב-ראש, איזו תשובה קיבלנו על מעונות יום וגני ילדים טרום-חובה?

זבולון אורלב: בינתיים לא קיבלנו תשובה על שום דבר.

זבולון אורלב: לפני למעלה מחודש ימים קיימנו פגישה, על-פי הזמנתו של מנכ"ל משרד ראש הממשלה, שאני מודה לו שהוא לקח יוזמה, שבה השתתפו מנכ"לית משרד החינוך, יושב-ראש ארגון המורים הארצי, ארז פרנקל, אנוכי, נציגי המשטרה, ומשרד האוצר ששלח אדם בדרג בכיר.

זבולון אורלב: באותה פגישה המשטרה מסרה שהיא שוקדת על תוכנית לשדרוג השמירה במוסדות חינוך, כי המצב מאז 1995 השתנה.

זבולון אורלב: היום אנחנו מאד מעונינים לדעת מה התוכנית, מה התשובות.

זבולון אורלב: הלימודים עומדים להתחדש חלקם כבר ביום ששי, אבל המערכת במלוא עוצמתה תחדש את הפעילות ביום ראשון, וזה לא סוד שיש דאגה רבה ויש דילמה אם לחדש או לא לחדש את הלימודים במצב כזה שהורים מאד מודאגים.

זבולון אורלב: אדוני מנכ"ל משרד ראש הממשלה, סגן השר והמנכ"לית, אף אחד מאתנו לא רוצה להשבית מוסדות חינוך.

זבולון אורלב: כבר אמרתי כמה וכמה פעמים, ואני מתגאה ברקורד שלי, שלמעלה מ-25 שנה התנגדתי באופן עקרוני לכל השבתה.

זבולון אורלב: יודעים זאת היטב חבריי בהסתדרות המורים ובארגון המורים, גם כשהיו לה נימוקים צודקים.

זבולון אורלב: אמרתי שבמקרה הזה שמדובר בשמירת חיי ילדים עמדתי שונה.

זבולון אורלב: אם אינני בטוח שאנחנו שולחים ילדים למקומות בטוחים, שאנחנו עשינו ככל שאנחנו יכולים, אני אומר לא לפתוח את מוסדות החינוך.

זבולון אורלב: אני אומר זאת בצורה ברורה וחדה, לא מגמגם, וכל הדיבורים שילדים יסתובבו ולא יסתובבו, אני רואה בהם דמגוגיה, סליחה על הביטוי.

זבולון אורלב: בעיניי זה חוסר אחריות, אפילו הפקרות לשלוח ילדים למוסדות חינוך לא מאובטחים.

זבולון אורלב: אם עומד המפכ"ל אחרי הפיגוע במסעדת "מצה" בחיפה ואומר שהוא דורש מכל בעל עסק להציב מאבטח בפתח החנות, זה בלתי מתקבל על הדעת שלא יוצב שומר כזה בפתח כל גן ילדים.

זבולון אורלב: אלא מה?

זבולון אורלב: שם זה כנראה על-חשבון בעל העסק ופה זה כנראה על-חשבון המדינה.

זבולון אורלב: אני רוצה להזכיר לחברים שיש לנו 54 ימים עד סיום שנת הלימודים.

זבולון אורלב: אחר-כך יש חופשה של חודשיים וכולנו מקווים שב-1 בספטמבר יהיה מצב אחר.

זבולון אורלב: כולנו מדברים על הוראת שעה לאותם 54 ימים, וכל החשבונות והתקציבים לא צריכים להיעשות בסדרי-גודל שנתיים אלא על-פי אותם 54 ימים.

זבולון אורלב: כך שלא מדובר פה במאות מיליונים.

זבולון אורלב: להערכתי מדובר בכמה עשרות מיליוני שקלים.

זבולון אורלב: כולנו יודעים את מצב התקציב, אבל צריכים לעשות שינוי סדרי-עדיפויות.

זבולון אורלב: שמעתי טענה: מאין יילקחו שומרים?

זבולון אורלב: קודם-כל זו טענה נכונה, כי חסרים שומרים.

זבולון אורלב: אנחנו רוצים להציע שלושה פתרונות.

זבולון אורלב: פתרון אחד – לאשר בהקדם ובדחיפות שמקצוע מאבטח מוסדות חינוך יהיה מקצוע מועדף, ועל-ידי כך תהיה מוטיבציה לחיילים משוחררים לעשות הסבה ולעבור למקצוע הזה לתקופה של 54 ימים.

זבולון אורלב: זה יביא עוד כוח-אדם איכותי.

זבולון אורלב: פתרון שני – אני רוצה להשתמש ברעיון שזכות היוצרים שלו היא של סגן השר גדעון עזרא, שבין 250,000 מובטלים זה בלתי מתקבל על הדעת שלא נמצאים שם כמה אלפים שמסוגלים להיות שומרים ומאבטחים.

זבולון אורלב: צריך למצוא הסדר שבנוסף לדמי אבטלה הם יקבלו עוד בונוס – 1,000, 2,000 שקלים – לתקופה הקצובה הזאת, ואם יש צורך לשנות חוק.

זבולון אורלב: אנחנו נמצאים בבית המחוקקים ולא תהיה בעיה לעשות הוראת שעה, הצעת חוק ממשלתית, להעביר אותה באותו יום את שלוש הקריאות כדי להסדיר את הסוגייה הזאת, וזה מאגר נוסף.

זבולון אורלב: פתרון שלישי – הממשלה נותנת תשובות חיוביות לבקשות שלנו ואומרת, יש עכשיו בעיה של פער הזמן.

זבולון אורלב: נגיד שהיום אנחנו מחליטים על הכל בחיוב, ברור שביום ראשון לא יהיו עוד 7,000 שומרים, כי אי-אפשר בשלושה ימים לגייס 7,000 שומרים.

זבולון אורלב: לתקופה הזאת אפשר לקרוא להורים להתנדב, אבל ההורים יודעים שזה לשבוע-ימים, עשרה ימים, ואחר-כך ניכנס לשמירה בשכר.

זבולון אורלב: גם את שמירת ההורים צריך להסדיר, שאם הורה רוצה להתנדב לשמור, יש לו ביטוח לאומי, שלא יורידו לו יום עבודה, ושלא תבוא הסבתא הסורגת אלא יבוא הורה שמסוגל לשמור.

זבולון אורלב: צריך לזכור שיש גם הורים רבים שמגויסים היום.

זבולון אורלב: אז ברור שפה אפשר לקרוא להורים, למתנדבים, כדי לכסות על פער הזמנים הזה.

זבולון אורלב: אני חושב של-54 ימים ראוי מאד שהממשלה על כל זרועותיה - - - אני מוכרח לומר גם שאני מרגיש, ואני גם מבטא דברים שדיברתי עם חבריי בוועדת החינוך, שיש נטייה בממשלה לגלגל את הכדור מאחד לשני.

זבולון אורלב: שרת החינוך אומרת, בצדק משפטי, אני לא אחראית.

זבולון אורלב: הממשלה החליטה שהמשטרה אחראית, אז אני לא אחראית.

זבולון אורלב: אני רק שרת החינוך.

זבולון אורלב: אם כי המשרד מכיר באחריותו.

זבולון אורלב: שמעתי הבוקר את מנכ"לית המשרד מדברת ב"גלי צה"ל" ואני משבח אותה מאד על דבריה.

זבולון אורלב: היא אמרה שהיא אחראית.

זבולון אורלב: אבל יש תחושה שמשרד החינוך אומר –איך אומרים הצברים – זה לא זבש"י.

4400: לא, לא, אני ממש מסתייגת.

זבולון אורלב: אמרתי שזאת הרגשה.

ענת לאור: אנחנו מצטרפים ליושב-ראש הוועדה.

זבולון אורלב: כך אנחנו מרגישים, וזו אמירה של ידיד, לא של יריב.

4400: אני אתן לך הרגשה טובה יותר.

זבולון אורלב: זאת ההרגשה, שמשרד החינוך לא עושה פה מלחמת עולם, למרות שהוא עושה מאבק.

זבולון אורלב: אני יודע ששרת החינוך נאבקה פעמיים שהנושא הזה יעלה בממשלה, ואני נמצא אתה בקשר, אבל צריך לעשות פה מאבק לפחות כמו על התקציב.

זבולון אורלב: משרד המשטרה אומר: אין לי כסף.

זבולון אורלב: תתנו לי כסף, ובכסף שתתנו לי אני אגיד לכם מה עושים הכי טוב.

זבולון אורלב: היינו מצפים מהמשטרה להפריד בין הכסף לצרכים המקצועיים, שהמשטרה תאמר מה הצורך המקצועי באבטחה.

זבולון אורלב: האם המשטרה אומרת צריך לאבטח גן ילדים או לא.

זבולון אורלב: לא להתחשב בכסף.

קולט אביטל: למה המשטרה צריכה להגיד את זה?

זבולון אורלב: אני לא יודע.

זבולון אורלב: יושבים פה אנשים עם הרבה דרגות על הכתפיים והם יגידו: אני חושב שלא צריך להיות גנרל כדי להגיד שכל גן ילדים צריך מאבטח.

זבולון אורלב: שמעתי את המפכ"ל.

זבולון אורלב: משרד האוצר אומר: אין כסף, או תעשו שינוי בסדרי העדיפויות, אני לא נותן יותר כסף.

זבולון אורלב: משרד ראש הממשלה עושה כמיטב יכולתי, מקיים ישיבות, מנסה לתאם בין כולם.

זבולון אורלב: עד כה, לצערי, הנושא לא עלה בישיבת ממשלה, למרות ששרת החינוך אמרה לי שהיא ניסתה.

4402: לא.

זבולון אורלב: כך היא אמרה לי.

זבולון אורלב: תתקנו אותי.

זבולון אורלב: שרת החינוך אמרה לי שהיא פעמיים העלתה את הנושא הזה בישיבת ממשלה כדי להביא לשינויים.

זבולון אורלב: לצערנו, נשיאים ורוח וגשם אין.

זבולון אורלב: מדברים-מדברים ואין שום שינוי.

זבולון אורלב: אני רוצה להציע עוד הצעה אחת לפני שאני נותן את רשות הדיבור לניצב רונן כדי להבין מהי התוכנית של המשטרה לאבטח את מוסדות החינוך.

זבולון אורלב: בפתיחת שנת הלימודים תמיד המשטרה עושה מבצע מאד גדול, שליד כל בית-ספר יש שוטר, וזאת לצורך הזהירות בדרכים.

זבולון אורלב: אני מברך את המשטרה על המבצע הזה, שהוא אחד המבצעים המאד-מאד יפים שלה.

זבולון אורלב: אולי גם אפשר, עד שיימצא פתרון קבע, עד שיימצאו המאבטחים ועד שיגויס כוח-אדם, שיהיה מבצע כמו בפתיחת שנת לימודים, לכמה ימים.

ניצב דני רונן: קודם-כל אני שמח על ההזדמנות שכל הנציגים מכונסים פה ואפשר לדבר על אחת הבעיות המרכזיות שמלווה גם את המשטרה, ואני מניח את כל הנציגים שנמצאים פה.

ניצב דני רונן: אני חושב שמיותר להגיד, אבל גם חשוב להגיד שאנחנו נמצאים באמת בתקופה בטחונית לא שגרתית בשום השוואה לשום תקופה אחרת.

ניצב דני רונן: אנחנו מדברים על למעלה משנה וחצי שרק מתגברים והולכים אם זה הפיגועים והנסיונות, וגם כשזה נראה שקט ב-24 השעות האחרונות, היה סיכול 200 מטר לפני קו התפר.

ניצב דני רונן: זאת אומרת, שלא נחיה באשליה שהתקופה הולכת להסתיים.

ניצב דני רונן: 2.

ניצב דני רונן: צריך להגיד שמשטרת ישראל רואה אחריות כוללת לביטחון הפנים, בתוך זה גם משימת נושא מוסדות חינוך, על כל המשתמע מכך.

ניצב דני רונן: אם מישהו שואל אם יש הבדל או הבחנה מבחינת משטרת ישראל בין מוסד למוסד, התשובה היא שאין הבחנה כזאת.

ניצב דני רונן: גם גני ילדים צריכים לקבל תשומת-לב כמו בתי-ספר, והקריטריון שנקבע ב-1995 היה נכון ל-1995.

ענת לאור: גם גני ילדים טרום-חובה.

ניצב דני רונן: כל מוסדות החינוך, בלי להיכנס לפירוט.

ניצב דני רונן: חשוב לזכור שמה שנקבע כקריטריון 1995, ברשותך היושב-ראש, אנחנו לא נמציא כרגע תוכנית מקפת שקיימת אצלי פה איך אנחנו בפירוט מחלקים את הענין, אם זה על-פי אזורי תעדוף ואם זה על נושא של אשכולות וכו'.

ניצב דני רונן: בשורה התחתונה צריך להגיד שכל מוסדות החינוך בלי יוצא מן הכלל צריכים לקבל תשומת-לב ביטחונית.

זבולון אורלב: מה זה תשומת-לב ביטחונית?

ניצב דני רונן: כולל גני ילדים שהזכרת, שקודם לכן לא היו בחוק, מה שנקרא לשים מאבטח, כשיש אשכולות וכשיש גן בודד במרחב התפר, למשל, אנחנו נשים מאבטח גם במרחב התפר.

ניצב דני רונן: צריך להבין שתפיסת האבטחה של משטרת ישראל לא השתנתה והיא מוכיחה את עצמה בימים אלה.

ניצב דני רונן: אם ניקח רק את האירועים שסוכלו, או את האירועים שחוסלו מחבלים בהם, בעודם באיבם תוך כדי התפתחות האירוע, מה שמוכיח שהתפיסה מצליחה, צריך להבחין שהמשטרה יכולה לתת את האבטחה ההיקפית המרבית הטובה.

ניצב דני רונן: אנחנו חזקים יותר בתוך הערים, חזקים אולי פחות על הצירים וחזקים יותר היום בקו התפר.

ניצב דני רונן: גם את זה צריך לזכור, כי גם כשבאים לתעדף את התוכנית הזאת, שנדבר עליה, איך אנחנו רוצים לראות את נושא האבטחה מסודר יותר טוב מול מוסדות החינוך, צריך להבין שגם האזורים האלה משחקים.

ניצב דני רונן: צריך להדגיש שלאור התגברות הפח"ע באירועים האחרונים, כולל אירוע הדמים הקשה האחרון שהיה בחיפה, מפכ"ל המשטרה הכריז על מבצע של פתיחת הלימודים מיד לאחר חופשת הפסח, כך שבימים ראשון ושני משטרת ישראל מתגייסת ליומיים מרוכזים של פעילות אינטנסיבית.

ניצב דני רונן: זה אומר שכל המשטרה, כולל יושבי המשרדים, כולל בתי-ספר, מתנדבים, מג"ב וכל מי שרק אפשר, מתגייס לטובת המשימה הזאת במה שנקרא לפקח.

ניצב דני רונן: זה לא אומר זווית התנועה, כפי שהזכרת בצדק.

ניצב דני רונן: בפתיחת שנת הלימודים זה הולך יותר בפן החינוכי, של חציית כבישים במעברי חציה וכו', כדי לעבור בבטחה.

ניצב דני רונן: אנחנו מדברים קודם-כל בטחון, וליד זה כל נושא התנועה, אבל זה משתלב לצורך הענין כמשימה אחת גדולה.

ניצב דני רונן: אנחנו מדברים על כך שקיים קשר מצוין בין המשטרה לבין השלטון המקומי לבין משרד החינוך, ואני חושב שזה קשר שחשוב גם למשימה המרכזית שעומדת על סדר היום.

ניצב דני רונן: אני כבר מדגיש, ואתן דוגמה ממקום אחר.

ניצב דני רונן: כשישבנו עם הנהלות ה"סופרים" למיניהם, כולל ה"שופרסל" כאשר מתאבדת התפוצצה לפני פחות משבוע בקרית היובל, כשדיברתי יום אחרי-כן עם המנכ"ל שלהם, הוא אמר לי: הגענו לזמנים טובים.

ניצב דני רונן: כל יום ניהלתי ישיבות ודיונים על השיווק ועל המאזנים וכו', ואתה יודע במה אני עוסק היום?

ניצב דני רונן: – רק בנושא ביטחון, כי אני מבין שהביטחון יכול להוביל לדברים האחרים.

ניצב דני רונן: אם לא, אין לי בעצם במה להתעסק.

ניצב דני רונן: ולפני-כן הם התווכחו אתנו כמה מאבטחים לשים.

ניצב דני רונן: אני רוצה להגיד שאיך שלא נעשה ומה שלא נעשה, משטרת ישראל חייבת מחר בבוקר בהתגייסות כללית.

ניצב דני רונן: אנחנו רואים את משרד החינוך שותף.

ניצב דני רונן: יכול להיות שגורמי האכיפה של השלטון המקומי, במקום שירשמו דו"חות חניה או אכיפה סביבתית איכותית, שהיא חשובה, אבל בשעות שמתקיימות פעילויות בתוך מוסדות החינוך, יפנו את המשאבים לשם.

ניצב דני רונן: דרך אגב, למשמר האזרחי יש תרומה חשובה מאד ליד המשטרה בכל הנושא הזה.

ניצב דני רונן: אני יכול להגיד שהיום בנתונים העדכניים, 258 מש"קים נמצאים בבתי-ספר, מה שאנחנו קוראים מודל בית-ספר פתוח.

ניצב דני רונן: אני כרגע מקבל נתונים עדכניים.

ניצב דני רונן: יש משמרי בתי-ספר שמתגבשים עם הורים.

ניצב דני רונן: יש היום הענין, שאני מניח שהמנכ"לית תרחיב בו, כל נושא גיוס כתות י"א-י"ב.

ניצב דני רונן: זה חלק מתהליך של הכשרה וחלק של מחויבות שאני מניח שתבוא.

ניצב דני רונן: אנחנו תומכים, והמשרד ודאי גם יחזק את הענין, בנושא הביטחון היום, או אם תרצו אבטחה של מוסדות החינוך.

ניצב דני רונן: אנחנו תומכים בזה מזה תקופה, זה לא חדש, ואני חושב שיש תמימות-דעים גם אצלנו במשרד ואני מניח גם מקרב השותפים כאן, שנושא האבטחה צריך שיקבל את המעמד שלו כמקצוע מועדף לענין אותם חיילים, פוטנציאל איכותי.

ניצב דני רונן: הזכרת 250, לאפשר להם לבוא לידי ביטוי במשהו שהוא חשוב למדינה היום - שמירת חיים.

ניצב דני רונן: אני לא חושב שיש היום, בנסיבות האלה של התקופה הזאת, משהו יותר חשוב מאשר להתעסק בהצלת חיים, בשמירת חיים, ולמזער נזקים בנפש וברכוש.

ניצב דני רונן: כפי שאמרתי, מחר בבוקר אנחנו הולכים על מבצע גדול.

ניצב דני רונן: מחר בבוקר, אם לא נתגייס כולנו, אין למשטרה – גם אם היא תרצה וגם אם היא תשאף לעשות את זה – יכולת להציב מאבטח ליד כל בית-ספר וליד כל גן ילדים.

ניצב דני רונן: אבל מאחר שאמרתי קודם שזה גם מעניינם של כולם לקיים את החינוך, לקיים את השגרה, ובבטחה, צריך לראות שכולנו מתגייסים למשימה הזאת.

ניצב דני רונן: אני חושב שזה הזמן להתגייס.

ניצב דני רונן: לא בגלל שאי-אפשר להוציא צווי 8 לכולנו אנחנו לא עושים את זה, אלא צריך להבין את זה כרוח הדברים של התקופה שזה מתחייב.

ניצב דני רונן: ועדי הורים.

ניצב דני רונן: אני יודע שיש ועדי הורים שמתגייסים, מורים חמושים בבית-ספר שיהיו יותר מוכנים לאפשרות להגיב לאירוע מוכוון שמתחיל בתוך בית-ספר, או אפילו בתורנות כזאת או אחרת.

ניצב דני רונן: אני לא אכנס לפרטים.

ניצב דני רונן: אני יכול להגיד שכמעט הוכפל מספרן של ניידות המשטרה שעוסקות בביטחון שוטף ברחבי המדינה, מה שמצביע שיש יותר ביטחון בתפיסה המרחבית שהזכרתי קודם, שהמשטרה מעניקה לכלל האזרחים שבאחריותה, ובדגש גם מוסדות החינוך, אבל ללא ההתגייסות הזאת תהיה בעיה.

ניצב דני רונן: אני רק רוצה להעיר הערה כדי שיהיה מובן.

ניצב דני רונן: התוכנית, שזה לא הפורום ולא הזמן להציג אותה כרגע, חד-משמעית היא פונקציה של תקציב.

ניצב דני רונן: יהיה כסף, זה תהליך, זה זמן, אז יהיה יותר ביטחון.

ניצב דני רונן: זאת המשוואה.

ניצב דני רונן: יהיה הכסף של עכשיו, אז עם הכסף של עכשיו המשטרה יודעת לעשות בדיוק מה שהיא עושה עכשיו והיא פונה אוטומטית באותם אפיקים של הרצון הטוב, של ההתנדבות ושל הבנה שהיום זאת שעת המבחן, זו שעת הגיוס להגיד מה אנחנו כוועדים עושים ומה זה חשוב מי מייצג מה.

ניצב דני רונן: כולנו רוצים שהילדים של כולנו יגיעו בבטחה, ילמדו כמו שצריך בראש שקט ויחזרו הביתה בטוחים.

ניצב דני רונן: לסיכום, אדוני היושב-ראש, אני חושב שאם וכאשר יוחלט ויינתן למשטרת ישראל תקציב נוסף על התקציב הקיים היום, יש לנו כל התוכניות, כולל בתעדוף, כולל בהגדרת אזורים וכו', לבוא ולהציג איפה שצריך כדי לממש או לבצע יותר ביטחון אל מול מוסדות החינוך.

זבולון אורלב: אם אני מבין נכון את דבריך, המשטרה אומרת שצריך לשדרג וצריך לקיים אבטחה בכל מוסד חינוכי.

ניצב דני רונן: נכון.

חוסניה ג'בארה: אדוני היושב-ראש, כיוון שהוועדה התכנסה ודורשת לאבטח את מוסדות החינוך, אני רוצה לשאול אם מדובר באבטחת מוסדות חינוך לכל ילדי ישראל, כולל המגזר הערבי?

זבולון אורלב: נענה גם על השאלה הזאת.

ענת לאור: האם אתה יכול להסתכל בעיניים של כל אם ואב ולומר להם שישלחו את הילדים מחר בבוקר בשקט, לפי ההיערכות שהצגת?

ניצב דני רונן: אני יכול להגיד שמשטרת ישראל, כמו שעשתה והוכיחה עד היום שהיא עושה מקסימום ומעבר ליכולת מבחינת המשאבים העומדים לרשותה, תמשיך ותעשה.

ענת לאור: השוטרים עושים מעל ומעבר.

ענת לאור: השאלה אם הממשלה נתנה לכם מספיק משאבים כדי למלא את תפקידכם.

ניצב דני רונן: אמרתי, אם יינתנו יותר תקציבים, נעשה יותר ביטחון.

ניצב דני רונן: זאת המשוואה.

עבד-אלמאלכ דהאמשה: התשובה לא כל-כך ברורה.

עבד-אלמאלכ דהאמשה: ניצב רונן דיבר על כל בתי הספר ואחר-כך אמר גני ילדים.

עבד-אלמאלכ דהאמשה: הכוונה כאילו לכל סוגי החינוך, וזה מה שעורר את הספק.

עבד-אלמאלכ דהאמשה: שאלתי היא אם כל בתי הספר כוללים גם בתי ספר במזרח ירושלים, שבאחד מהם היה גם פיצוץ רק לפני כשלושה שבועות.

זבולון אורלב: אדוני סגן השר לביטחון פנים, בבקשה.

גדעון עזרא: מדינת ישראל פועלת מזה שנה וחצי כנגד הטרור, והיו לנו כל סוגי הטרור וכל סוגי המטרות.

גדעון עזרא: נכון להיום לא היה לנו אף פיגוע בתוך בית-ספר.

גדעון עזרא: היה מקרה אחד בבית-ספר "אורט" בנתניה, שמכונית חנתה שם אחרי שעות הלימודים.

גדעון עזרא: משטרת ישראל ומדינת ישראל צריכות לפעול על-פי סדרי-עדיפויות לפי היכולות שיש להן, ואני אומר לכם שבדרך כלל כדי להגיע אל בתי הספר במדינת ישראל צריך לעבור בכניסות לערים ובצירים הראשיים שבהם המשטרה נמצאת.

גדעון עזרא: אם אני צריך לסכם את השנה וחצי האחרונה מבחינת התלמידים, בתקופה זו נפגעו תלמידים רבים, אבל כל התלמידים שנפגעו נפגעו בדרך אל בית הספר או מבית הספר.

גדעון עזרא: מבית הספר נזכיר את התלמידה נועה אורבך מכפר סבא לפני שבועיים, עם סיום הלימודים, וברחוב הנשיא בחדרה נזכיר כאשר באמצע הירי לעבר התלמידות באה המשטרה והתערבה.

גדעון עזרא: גם בפיגוע בדוללפינריום היו מעורבים תלמידים, בערב שבת.

גדעון עזרא: בשמיכה הקצרה שיש לנו אנחנו צריכים להחליט מתי ואיפה אנחנו מוציאים את הכספים, וכאן אתה צריך להיות בטוח שאתה צודק.

גדעון עזרא: דבר שני, לכל מי שמאיים בשביתה, תדעו לכם דבר אחד.

גדעון עזרא: אני אומר לכם שהתלמידים יהיו בסכנה הרבה יותר גדולה אם תפרוץ שביתה, בגלל הדברים הראשונים שאמרתי.

גדעון עזרא: מדינת ישראל רוצה לתת מענה לכל אירוע אפשרי.

גדעון עזרא: השאלה איפה.

גדעון עזרא: בהנחה שיקצו כסף צבוע למשימה הזאת, אנחנו נקצה אותו בראש ובראשונה לאזורי התפר ולאזור ירושלים ולא לאף מקום אחר.

עבד-אלמאלכ דהאמשה: כל ירושלים.

גדעון עזרא: כאשר דובר על כך שהאבטחה בבית הספר היתה כנגד סמים, אין הבדל בין בית-ספר יהודי לבית-ספר ערבי.

גדעון עזרא: כאשר אנחנו מדברים על פיגועי תופת על-ידי החיות הללו, אני לא רואה אותם עושים פיגועים כנגד בית-ספר ערבי.

עבד-אלמאלכ דהאמשה: אבל יש פיגועי תופת מסוג אחר.

עבד-אלמאלכ דהאמשה: יש לנו נסיון.

זבולון אורלב: חבר-הכנסת דהאמשה, יש לך חשד ששאהיד יבוא לבית-ספר ערבי ויתפוצץ שם?

עבד-אלמאלכ דהאמשה: יכול להיות שלא שאהיד יבוא לבית-ספר ערבי, אבל יבואו אלה שבאו והניחו פצצות בבית-ספר ערבי רק לפני כשלושה שבועות.

גדעון עזרא: אני מאד מצטער על המקרה שהיה.

גדעון עזרא: המקרה הזה הוא לא אופייני לסכנות, ואל תהפכו את הענין הזה לנושא - - - בין 250,000 המובטלים יש 10,000 צעירים בני 20 – 30 בוגרי צה"ל ומדינת ישראל צריכה לעשות שינוי בחקיקה.

זבולון אורלב: למה אתם לא מגישים הצעת חוק?

גדעון עזרא: משום שנאמר לי על-ידי הביטוח הלאומי ועל-ידי הממשלה שאי-אפשר לפגוע במובטלים הללו.

זבולון אורלב: מי אמר?

זבולון אורלב: בוא אנחנו נחליט על זה.

זבולון אורלב: אנחנו חברי כנסת, אתה חבר כנסת.

גדעון עזרא: צר לי, אני כסגן שר וחבר בממשלה אין לי יוזמות חקיקה פרטיות.

זבולון אורלב: אומר ניצב במשטרה שצריכים לאבטח מוסדות חינוך.

זבולון אורלב: אומר סגן השר לביטחון פנים שיש 10,000 בוגרי צה"ל.

גדעון עזרא: מעבר לכך, אני אומר לך שאת כל הכסף שנקבל צריך להפנות לאזורים פרובלמטיים ואולי בחוסר יכולת להעביר מאזורים שאינם פרובלמטיים לאזורים פרובלמטיים.

גדעון עזרא: מאחר שיהיה קשה לגייס את כל המאבטחים מהיום למחר, הציע ניצב רונן את ההתארגנות הגדולה של המשטרה, ליומיים.

גדעון עזרא: אם יימצא פתרון, יוכלו להאריך את האבטחה לשלושה ימים.

גדעון עזרא: מאחר שאין לנו כסף בתקציב, אין לנו יכולת לממן את הדברים הללו.

גדעון עזרא: אנחנו צריכים להיות היום בהתקפה, לא בהגנה, ובהתקפה אנחנו צריכים את הכסף בשכם ובג'נין.

ענת לאור: ההתקפה היא חלק מאי-בטחון שאתה יוצר לאזרחים.

ענת לאור: אל תהפוך את זה לדיון פוליטי, כי ההתקפה הזאת היא חלק מאי-בטחון.

גדעון עזרא: אין פה שום דבר פוליטי.

ענת לאור: אנחנו מתאפקים לא להיכנס לוויכוח הפוליטי כי טובת הילדים עומדת לנגד עינינו.

ענת לאור: אז אל תבוא לעשות פה תעמולה לטרור.

גדעון עזרא: אני אומר לך, אנחנו צריכים להוציא את הכסף בצורה נבונה.

גדעון עזרא: אם הייתי יכול הייתי מוסיף היום למשטרה, למשל, עוד כלי רכב, מאחר שכלי הרכב שלהם לא מסוגלים לנסוע והם נותנים הגנה לכל.

זבולון אורלב: זה בוועדת הפנים.

זבולון אורלב: פה אנחנו הסניגורים של הילדים.

גדעון עזרא: לדעתי, בסופו של דבר מדינת ישראל לא תוכל לספק את מה שאתם מבקשים, ואני מאד מקווה שארגוני ההורים יבינו שהמקום הטוב ביותר לתלמיד הוא בבית הספר.

זבולון אורלב: רשות הדיבור למנכ"ל משרד ראש הממשלה, אביגדור יצחקי.

זבולון אורלב: זו הופעת בכורה בוועדת החינוך ואני מברך אותו מאד.

זבולון אורלב: בבקשה.

4402: קודם-כל לא הייתי רוצה שייווצר מצב שבצד ההוא יושבים הסניגורים של הילדים ופה יושבים הקטיגורים של הילדים.

4402: כולנו הורים, לאף אחד אין בעלות על ההורות וכולנו רוצים שהם יחיו בביטחון הגדול ביותר, גם כשהם גדולים יותר, בצבא, וגם כשהם קטנים בבתי-הספר.

4402: אני לא רוצה להיכנס לנושא המקצועי.

4402: אני חושב שכן צריך לדון בשיטת אבטחת בתי הספר במדינת ישראל.

4402: כי תוך כדי הטיפול בענין הזה, וגם הסתובבתי במספר רשויות, אני רואה שיושב שומר בבית-ספר שלומדים בו 600 או 700 תלמידים, יש שער ואין גדר.

4402: זה נשמע לי קצת משונה שהאיש הזה, אפילו אם הוא רוצה לחסום את המפגע בגופו, אין לו המקום לעשות את זה.

4402: גם במקומות אחרים אתה רואה שהדברים נראים בצורה כזאת שלא השומר הבודד הוא זה שבאמת ייתן את הפתרון המרבי.

4402: אבל אני לא איש מקצוע בתחום הזה ולכן לא אחווה את דעתי.

4402: אני רוצה לומר במספר מלים מה התבקשנו, מה הבטחנו ומה אנחנו חושבים לעשות.

4402: כמו שאמר יושב-ראש הוועדה הנכבד, היו שלוש דרישות: 1.

4402: להתאים את שעות השמירה במוסדות שיש בהם שמירה, לשעות הפעילות.

4402: ובאמת, הדבר הזה הוא בלתי-הגיוני בעליל, שבא שומר משעה שבע עד שתיים, במוסד ממשיכים ללמוד, ולפתע השומר הולך הביתה.

4402: בואו נבטל אותו משבע, למה צריך אותו רק עד שעה שתיים?

4402: לכן, בענין הזה נתנו תשובה מיידית ואת רוב המגעים שלי עשיתי עם יושב-ראש ארגון ההורים מר ארז פרנקל, שגילה גם אחריות וגם הבנה לכל מה שקורה, ובענין הזה נתנו והבענו את הסכמתנו להעביר למשטרה את הסכום הנדרש כתוספת על-מנת להשלים את השעות האלה, עד לסיום שנת הלימודים.

4402: 2.

4402: נדרשנו להפוך את מקצוע המאבטח ו/או השומר למקצוע מועדף.

4402: הוגשו שתי הצעות.

4402: אחת על-ידי שרת החינוך והשנייה על-ידי השר לביטחון פנים, ואני עיבדתי את שתיהן להצעה אחת.

4402: ההצעה הזאת אמרה שחשוב מאד שהם יהיו חיילים קרביים, כי אחרת בשביל מה אני עושה את זה?

4402: ולכן יהיה זכאי לתשלום הזה רק מי שהוא יוצא יחידה קרבית, והגדרנו מה זה חייל קרבי.

4402: הדבר השני שאמרנו, שאחד הדברים החשובים ביותר – ושמענו את המורה ואת האמא לגבי המאבטח שהיה ב"שופרסל" – החשיבות של ההיכרות של השומר או המאבטח עם האנשים שבאים לבית-הספר ויוצאים ממנו, עם הסביבה הקרובה, עם כל מה שקורה מסביב על-מנת שכל מי שהוא רואה בא מולו והוא נראה לו לא מוכר, הוא נראה מיד חשוד.

4402: לכן אמרנו, מאחר שאנחנו כבר נערכים לשנת הלימודים תשס"ג, שאנחנו מבקשים ורוצים שמי שיקבל את המענק, שמצדנו זה יהיה מענק מוגדל, זה יהיה אותו אדם שממלא את משימתו במשך כל שנת הלימודים תשס"ג.

4402: הערכנו גם, מאחר שכל הנושא של מקצוע מועדף מחייב שינויי חקיקה, כי הוא לא יכול להיעשות בהוראת שעה - - -

זבולון אורלב: יש שתי הצעות חוק שעברו כבר את השלב הטרומי וביום ראשון יידונו בוועדת העבודה והרווחה.

זבולון אורלב: אנחנו צריכים שהממשלה תתמוך בהן.

4402: הגשתי את ההצעה כלשונה.

4402: א.

4402: יוכר כמקצוע מועדף.

4402: ב.

4402: הוא יצטרך לתת את השירות בכל שנת הלימודים תשס"ג.

4402: ג.

4402: שהוא יהיה חייל קרבי.

4402: אינני יודע מדוע, אבל פתאום החליטו השרים שצריך להחזיר את זה לוועדה בראשותי.

4402: אני קיימתי דיון בענין הזה, ואני אקיים עוד דיון, על-מנת שבישיבת הממשלה הקרובה ביותר הדברים האלה ייגמרו.

4402: אני חוזר, כל הדבר הזה יהיה לטובת שנת הלימודים תשס"ג.

4402: הדרישה השלישית היתה שבריכוזים של מוסדות חינוך – לא דובר על מקומות בודדים – מה שנקרא אשכולות גנים או דברים מהסוג הזה, גם אם אין בהם מאה ילדים ומעלה, עדיין תינתן אבטחה.

4402: לצורך הענין עשו עבודה, ולא דובר על כל 12,000 מוסדות החינוך שאנחנו מדברים עליהם.

4402: הנציגים הרשמיים דיברו על 600 או 800 מוסדות חינוך.

4402: לצורך הענין הזה אמרנו שלא יהיה לנו כסף ברגע זה.

4402: לא משנה עכשיו ההיבט הפוליטי, ואני בוודאי לא עוסק בפוליטיקה.

4402: אבל זה לא משנה מה עושים, ואם מדינת ישראל החליטה לצאת להתקפה, זה עולה הון תועפות.

4402: יש עוד הרבה מאד נושאים, כמו ההסכם שעשינו עם הנכים, שעדיין אין לו מימון, וכמו הנושא של עובדים סוציאליים שאנחנו צריכים לתגבר בימים קשים אלה ועוד אין לו מימון.

4402: משרד האוצר מתכוון בשבועיים – שלושה הקרובים להביא הצעות להסטות בתקציב, שלא לדבר היום על קיצוץ בו, על-מנת שאפשר יהיה לממן את כל הדברים האלה.

4402: בהבנה עם ארגון ההורים הארצי אמר יושב-ראש הארגון: בסדר, תשס"ב הבנו, יש בעיה תקציבית, תכריזו שזה יהיה בתשס"ג.

4402: שאלנו: אם זה תשס"ג, למה אנחנו צריכים להכריז על זה היום?

4402: מה מטרת ההכרזה?

ענת לאור: אדוני המנכ"ל, אבל אין לנו תשובות לחודשיים הקרובים.

4402: אני מספר כרגע מה היה.

4402: אני כבר אומר שלתשס"ג נשתדל לעשות מאמצים לתת את ההיערכות הטובה ביותר כפי שהמשטרה תמליץ, וגם לצורך זה ננסה למצוא את המקורות המתאימים.

זבולון אורלב: נדון בזה בחודש יוני.

ענת לאור: ומה קורה עם ההורים ועם הילדים?

4402: אני אשיב.

4402: הניואנס עכשיו בינינו לבין יושב-ראש ועד ההורים הוא אם אנחנו נכריז על זה עכשיו, או לא.

4402: לגבי 54 הימים הנותרים עד סוף שנת הלימודים, גם בישיבת הממשלה וגם בשיחות של ראש הממשלה, וגם מאחר שהימים הם ימי התנדבות, לא יהיה מנוס מלגייס כל גורם אפשרי, כמו שניצב רונן אמר, על-מנת לעבור את הימים האלה.

4402: אפשר לעשות את זה בהתנדבות, אפשר לעשות את זה גם בהוראת שעה.

4402: אם אתם רוצים, אין שום בעיה שאני אביא החלטה לממשלה שבה היא מביאה הוראת שעה שמחייבת את כל הגורמים הרלוונטיים לנושא, לנדב עצמם לשמירה על בתי הספר.

זבולון אורלב: מי הם הגורמים הרלוונטיים?

4402: משום-מה, למרות כל הנבואות, יש איזו שהיא רמה של התנדבות במדינת ישראל שגם הוכיחה את עצמה בימים האחרונים.

4402: אנחנו מבקשים מהוועדה, אם היא רוצה שכל הנושא הזה יבוא להוראת שעה, שהדברים האלה ייעשו בהתנדבות.

4402: אני כבר אומר של-54 הימים הקרובים מדינת ישראל לא תמצא מימון לענין הזה ברגע זה.

זבולון אורלב: הבנו את הענין.

זבולון אורלב: מנכ"לית משרד החינוך, בבקשה.

4400: אני מבקשת להדגיש כמה דברים ולעשות הבחנה ברורה מאד של חלוקת תפקידים ואחריות בין הגורמים השונים.

4400: משרד החינוך אחראי על הפעלת מוסדות החינוך ומערכת החינוך.

4400: משרד החינוך ואני נמצאים כאן היום כדי לקבל תשובות ברורות בנוסף לכל הדיונים ולכל השאלות ששאלתי במהלך כל חופשת הפסח, על-מנת לקבל תשובות מה הם או מי הם הכוחות שעומדים לרשות מערכת החינוך כדי להבטיח הפעלה תקינה של מוסדות החינוך בכל ימי הלימודים.

4400: אני נגד השבתת מערכת החינוך.

4400: אני חושבת שמערכת החינוך היא ה"שאלטר" האחרון של המדינה.

4400: זה הברומטר, זה מד המוראל, מד מצב הרוח, ואנחנו צריכים לעשות הכל כדי שמערכת החינוך תפעל בשגרה, אבל בד בבד אנחנו גם צריכים להבטיח שהיא תפעל בצורה בטוחה.

4400: מכל השיחות והדיונים עם כל הגורמים האפשריים אני למדה שהמצב נכון למחר, או ליום ראשון הוא כזה שבתי הספר בהם היתה שמירה תהיה שמירה לאורך כל שעות הלימודים.

4400: בתי הספר שבהם לא היתה שמירה, למדינה קשה היום להקצות שמירה בשער בית הספר.

4400: אני לא מדברת על שמירה היקפית.

4400: כזאת תהיה, אני מברכת עליה, והיא חשובה כשלעצמה.

4400: יש צורך למנוע גם ממפגע להגיע עד שער בית הספר.

4400: עם זאת, כדי לא להרבות במלים ולתת הנחיות יותר ברורות, אני מבקשת כאן בצורה הכי ברורה לרתום את כל הכוחות האפשריים על-מנת לאפשר גם שמירה פיסית בשערי כל מוסד שאין בו היום שמירה.

4400: כשאני קוראת לכוחות הללו אני פונה אל המרכז לשלטון מקומי, ואני יודעת שבמהלך חול המועד פסח הם נפגשו, ואני יודעת שיש הרבה מאד ראשי רשויות שאני אישית שוחחתי אתם, שכבר נערכו והודיעו שבכל מוסדות החינוך שלהם תהיה שמירה.

4400: הם לא מחכים לוויכוחים אם יש כסף או אין כסף, יש שומר או אין שומר.

4400: הם לקחו אחריות ואני מברכת את כל ראשי הרשויות שלקחו אחריות ואמרו:

4400: אצלנו ברשות כל מוסדות החינוך יאובטחו.

4400: אני קוראת גם לאחרים לעשות כך, ואחר-כך נתחשבן.

4400: זה לא זמן להתחשבנות.

4400: אם אני הייתי היום גננת הייתי בודקת מי מכל ההורים בגן מסוגל לשמור בשער, ואחר-כך הייתי מתווכחת עם ביטוח לאומי, אם הוא כן נתן את הכסף בעד ארבע שעות שמירה, או לא נתן.

4400: אנחנו מדברים פה בחיי הילדים.

4400: אני מצפה מהמשרד לביטחון פנים, וכבר ביקשתי מהם, שיעשו מיפוי ויראו בכלל במוסדות החינוך שבהם היתה שמירה, איפה יש שמירה ואיפה השומרים הלכו לבתי קפה ולמסעדות שבהם משלמים יותר כסף בעד שעת שמירה.

4400: אני לגמרי לא בטוחה שהשומרים שהיו לנו נותרו עבורנו במוסדות החינוך.

4400: גם את זה יודעים ראשי הרשויות, ולכן חלק גדול מהם כבר לקח את האחריות על עצמו.

4400: אני מבקשת לעשות מיפוי גם בענין הזה, ולפחות שנדע שבמוסדות החינוך שבהם היתה שמירה תהיה שמירה מלאה.

4400: האחרים צריכים להיערך גם להבא.

4400: אני לא חושבת שתמיד אפשר יהיה להסתמך – אני לא יודעת לאיזו תקופה אנחנו הולכים ולאורך איזה זמן – אבל אני חושבת שצריך לעשות פעולה גם במשרד האוצר וגם במשרד לביטחון פנים כדי לדעת מי בעתיד ייקח על עצמו את השמירה.

4400: אבל בינתיים, מחר בבוקר, ביום ראשון ובימים הקרובים, אני מצפה שכל רשות וכל גננת תעשה גם בדיקה עם ההורים בגן, ובמקום שאין שמירה, שיעבירו את זה לידיעתנו ואנחנו נדרוש מהמשרד לביטחון פנים לתת את הפתרונות הנקודתיים.

4400: כל עוד זה לא במאסה גורפת וזה נקודתי, אני בטוחה שיימצא הפתרון, אבל אני חושבת שכולם צריכים להירתם לענין הזה.

4400: אני פונה להסתדרות המורים, שאנחנו עובדים אתם בשיתוף-פעולה נפלא, והם גם יודעים את חלוקת הסמכויות והאחריות, ואומרת להם מה שהם שמעו פה הבוקר וישמעו פעם נוספת ממני.

4400: אבטחת מוסדות היא באחריות המשרד לביטחון פנים, והתקציב נמצא שם משנת 1995.

4400: משרד החינוך לוקח על עצמו את האחריות, כי הוא ער וחשוב לו ואכפת לו לנהל מערכת חינוך תקינה ובטוחה.

4400: לכן אנחנו כאן ולכן אני מרשה לעצמי לומר, בלי צניעות, שאין גורם אחד במדינה שפעל לסגור את כל הקצוות עם כל הגורמים במהלך החופשה.

4400: אני יודעת לומר לכם בדיוק איפה הבעיות ואמרתי למי שאני צריכה להגיד ומתי שאני צריכה להגיד והיכן שאני צריכה להגיד מה צריך לעשות, אבל אני חושבת שזה לא המקום לפרט.

4400: אני סומכת על המשרד לביטחון פנים שיש לו את המודל הראוי בתנאים הנתונים, ולכן ביקשתי את מה שביקשתי.

4400: אנחנו צריכים את עזרת השלטון המקומי ואנחנו צריכים לחבור יחד, וזה לא זמן לתקוף זה את זה.

4400: אני חושבת שזו עת לחבור יחד, להטות שכם ולהתנדב.

4400: אני סומכת על עם ישראל בענין הזה, שמתנדב.

4400: השורה התחתונה צריכה להיות שמערכת החינוך ממשיכה לפעול, ולא מרחף עליה איום של השבתה.

4400: תודה רבה.

זבולון אורלב: תודה רבה.

זבולון אורלב: אני מוכרח לומר עוד נתון אחד, שתוספת ל-54 ימי לימודים בעד שמירה בבתי-ספר קטנים ובאשכולות גנים, והארכת שעות השמירה, תעלה כ-17 מיליון שקלים, והתבשרנו שאין לממשלה כסף.

זבולון אורלב: רשות הדיבור לארז פרנקל, יושב-ראש ארגון הורים ארצי, בבקשה.

ארז פרנקל: לפני חצי שנה החלטנו עם שרת החינוך לשדרג את רמת האבטחה במדינת ישראל.

ארז פרנקל: באותו זמן המדינה היתה בדפנסיבה, ולכן אני רוצה להודות שהתחלנו עם שרת החינוך והיא הפנתה אותנו לשר לביטחון פנים, כי היא לא הכתובת.

ארז פרנקל: השר לביטחון פנים אמר שהתקציב לא אצלו, הוא בידי שר האוצר.

ארז פרנקל: שר האוצר טען שהוא לא קוטף את התקציב, זה מה שיש.

ארז פרנקל: בסופו של דבר ריכז את הטיפול מולנו מנכ"ל משרד ראש הממשלה מר אביגדור יצחקי, ואני מאד מודה לו על ההיענות שלו לטפל בדברים.

ארז פרנקל: אכן הגשנו שלוש דרישות שהתאימו למצב הקודם בו היתה נתונה מדינת ישראל, ובמצב הזה אמרו לי כל מיני גורמים מקצועיים שהאבטחה השלישית שלנו היא בעייתית ליישום בזמן.

ארז פרנקל: דרשנו קודם-כל שיצהירו שמקבלים את הדרישה מבחינה מקצועית.

ארז פרנקל: היום אני חושב שכל הדברים האלה הם לא כל-כך רלוונטיים לאור מה ששמענו כאן מראש אג"מ במשרד לביטחון פנים.

ארז פרנקל: היום ברור לנו שכל מוסד חינוכי צריך להיות מאובטח.

ארז פרנקל: אין פה חילוקי-דעות.

ארז פרנקל: אני מכבד את המשטרה, וגם אם ההורים מתנדבים, אחד הדברים שעמדנו עליהם לאורך כל הדרך הוא לעשות את ההתנדבות הזאת דרך משמר בתי-ספר כפיקוח מקצועי של משטרת ישראל, כי היא המקצוענית בענין הזה.

ארז פרנקל: לכן אין לי שום ספיקות.

ארז פרנקל: מרגע ששמעתי שמשטרת ישראל ממליצה לשים שמירה נייחת בכל מוסד, כולל גן ילדים, אני לא רואה אף אמא שולחת את ילדיה למוסד ללא שמירה, כשם שהיא לא תיכנס לבית קפה או למסעדה ללא שמירה.

ארז פרנקל: אמר פעם מישהו חכם שההבדל בין הרצוי למצוי, בגימטריה, הוא כסף.

ארז פרנקל: אבל הכסף הזה בזמן חירום חייב לשמש לפתרון הבעיה ולא כאיזה שהוא מוקש לתחום את הבעיה.

ארז פרנקל: אני מאד מכבד את כל ההצעות שאנחנו שומעים מגב' תירוש ומשרת החינוך, אבל אני שואל את עצמי האם כל 30 ילדים בגן ילדים יפתרו לעצמם את בעיית האבטחה?

ארז פרנקל: האם בנצרים יושבות 60 משפחות והן לבד צריכות להתגונן מול 1.2 מיליון פלשתינים בעזה?

ארז פרנקל: זה הזמן שהמדינה צריכה להתאחד, זה הזמן שהמדינה צריכה לתת פתרון מערכתי.

ארז פרנקל: מר יצחקי דיבר על פתרון של צו השעה.

ארז פרנקל: אני מוכן לקבל אותו.

ארז פרנקל: יכול להיות שצריך להטיל מיסוי, יכול להיות שצריך לקחת יותר כסף מאיזה שהוא מקום, אבל ודאי שלא נשאיר 30 הורים בגני הילדים להתמודד עם הגננת, ואני אומר לכם שבחלק מגני הילדים בערים בקו התפר אין אפילו לחצני מצוקה ואני לא יודע אל מי לפנות.

ארז פרנקל: נמצאים פה נציגי המשטרה, נציגי משרד החינוך וגם מנכ"ל משרד ראש הממשלה.

ארז פרנקל: כולם יודעים את זה, אבל בחלק מהמקומות לא יהיו לחצנים ביום ראשון.

ארז פרנקל: לכן אני פונה לכולנו ואומר, בואו נחזור לפרופורציות.

ארז פרנקל: אף אחד לא רוצה להשבית את המערכת.

ארז פרנקל: אני חושב שהמערכת צריכה להיפתח ביום ראשון עם אמצעי אבטחה מתאימים, ועל כולנו חלה החובה למצוא את הדרך עד יום ראשון לפתוח את מוסדות החינוך.

ארז פרנקל: אנחנו חייבים לפתוח אותם וחייבים לתת לכל אמא את ההרגשה שלילדיה יש ביטחון.

ארז פרנקל: פעמים רבות אמרתי שאני לא יכול להסתכל בעיני ההורים ולומר להם: תשלחו את ילדיכם לבתי הספר כי הם מוגנים.

ארז פרנקל: עשינו דברים רבים והיום אני כן יכול להסתכל בעיני ההורים ולומר לכל אם שיש לה ילד בבית-ספר יסודי או בחטיבת ביניים או בחטיבה עליונה, שעשינו ככל יכולתנו שבכל שעות הפעילות בבית-הספר יהיה שומר.

ארז פרנקל: כדאי לשדר דבר חיובי אחד.

ארז פרנקל: הדבר השני שכדאי לשדר הוא מה שמר יצחקי העלה, שאנחנו ניחשף לשדרוג רמת השמירה.

ארז פרנקל: יהיו לנו יותר שומרים בוגרי יחידות קרביות.

ארז פרנקל: אני ישבתי עם נציגי השלטון המקומי.

ארז פרנקל: שמעתי שאתם מבטלים את חגיגות המימונה ואת חגיגות העצמאות.

ארז פרנקל: אם יש שם מקורות תקציביים ואם אפשר לתרום את הכסף לענין הזה, בבקשה.

ארז פרנקל: אני מבקש מכל ההורים במדינת ישראל שיכולים להתנדב, שיעשו זאת ויעזרו.

ארז פרנקל: אבל עם זאת, לא ייתכן שלא נקבל את הפתרון המערכתי הנדרש, והוא, כפי שאמר נציג משטרת ישראל – אבטחה לכל מוסד חינוכי.

ארז פרנקל: אנחנו במצב של אופנסיבה.

ארז פרנקל: מר יצחקי, אנחנו לא במצב שהיינו בו לפני שבוע ושבועיים כאשר ישבנו יחד, ואני מעריך את מה שעשית ואני מכבד אותך, אבל המצב השתנה.

ארז פרנקל: אנחנו צריכים לנוע בצורה דינמית.

ארז פרנקל: לכן אני מבקש מכם, אנא תעזרו לנו לפתוח את כל מוסדות החינוך בתום חופשת הפסח.

ארז פרנקל: תודה.

קולט אביטל: זה לא הדיון הראשון שלנו.

קולט אביטל: התקבלו החלטות ואני שמחה שלפחות לממשלה יש התייחסות לגבי חלק מההחלטות, ואני שמחה לשמוע שיש דיון רציני והתקבלו החלטות לתת למאבטח מעמד של מקצוע מועדף החל משנת הלימודים תשס"ג, אבל אני חושבת שזה לא פותר את הבעיה המיידית.

קולט אביטל: אני מצטרפת לדברים שאמר יושב-ראש הוועדה.

קולט אביטל: לצערי אנחנו נמצאים במצב של התבצרות וכל יום אנחנו הופכים יותר ויותר לגטו, ובמצב הזה שאנחנו לא בדיוק בחרנו בו, צריך לקבל את ההחלטות הנכונות.

קולט אביטל: אם ראש מוסד או אם הורים מרגישים שהם לא יכולים לפתוח מוסד חינוכי בגלל המצוקה הזאת, אני חושבת שאסור להתייחס לזה כאל התקפלות.

קולט אביטל: אני חושבת שחייבים קודם-כל להתייחס לביטחון הילדים, ואם יותר בטוח שהם יישארו בבית, שהם יישארו בבית.

קולט אביטל: אם לא, אני חושבת שהממשלה צריכה בשבוע הקרוב לתת לזה מענה.

קולט אביטל: אני אישית חושבת שלבד מכל מה שנאמר כאן יש אפשרויות.

קולט אביטל: זאת אומרת, אם היינו רוצים למצוא עוד פתרונות מבחינה תקציבית, אפשר למצוא אותם.

קולט אביטל: קודם-כל קיימת המועצה להתנדבות והיא מעונינת לשלוח מתנדבים.

קולט אביטל: זה המקצוע שלה.

קולט אביטל: היא גם דואגת לתדרך את המתנדבים, יחד עם המשטרה.

קולט אביטל: הצרה היא, אדוני מנכ"ל משרד ראש הממשלה, שהמועצה הזאת שפועלת 30 שנה נסגרה בשבוע שעבר, משום שמשרד ראש הממשלה לא העביר לה את התקציב הזעום.

קולט אביטל: עם תקציב זעום להפעלת המועצה להתנדבות אנחנו יכולים להגיע להרבה כוחות.

קולט אביטל: אני מוצפת "אימיילים" של אזרחים מן השורה שכותבים לי שהם רוצים להתנדב לאבטחה, בעיקר של מוסדות חינוך.

קולט אביטל: יש גם שירות לאומי.

קולט אביטל: אחרון-אחרון חביב, אני רוצה להזכיר לכולנו שדובר בוועדה זו על האפשרות שהכסף שהביטוח הלאומי משלם כדמי אבטלה יועבר לאנשים שיופנו למקצוע של מאבטח-שומר לטובת הנושא הזה.

קולט אביטל: זאת אומרת, אם נחפש את הפתרונות היצירתיים מחוץ למעטפה התקציבית שכבר הוקצתה, אני כבר אומרת שיש פה, מה שנאמר על-ידי השלטון המקומי, יש פה מה שנאמר על-ידי לגבי המועצה להתנדבות, ויש כמובן גם הנושא של הביטוח הלאומי, להעביר את אותם כספים שהיו משמשים אנשים אם הם מובטלים, לצורך העסקתם באבטחה.

קולט אביטל: אני מתנצלת שאני צריכה ללכת כעת.

קולט אביטל: תודה רבה.

זבולון אורלב: אבל את מצטרפת להחלטה שתתקבל?

קולט אביטל: כן.

זבולון אורלב: מר קסטל, ראש ועדת הביטחון במרכז השלטון המקומי, יש לך הסבר למה הדרג הנבחר מהשלטון המקומי, זולתך, לא הגיע?

יוסף קסטל: אין ויכוח לגבי המצב הביטחוני שמחייב שמירה.

יוסף קסטל: אני לא מקבל את ההסברים של סגן השר לביטחון פנים במקרה הזה.

יוסף קסטל: אני חושב שצריכה להיות שמירה על כל מוסדות החינוך.

זבולון אורלב: כולל גני ילדים?

יוסף קסטל: במיוחד על גני ילדים.

יוסף קסטל: כבר מספר שנים כל שנה אנחנו מתאספים במטה הארצי ויושבים על התוכנית השנתית של השמירה, וכל פעם אנחנו נוכחים באותו מצב ששום דבר לא השתנה בתקציב מאז שנת 1995.

יוסף קסטל: מה זה גן ילדים?

יוסף קסטל: גן ילדים זה גננת אחת, עם עוזרת ועם עוד 35 קטנטנים, ונשאלת השאלה מה היא תעשה אתם ברגע שיקרה משהו?

יוסף קסטל: בבית-ספר תיכון לפחות החבר'ה יכולים לקפוץ, יכולים להתפזר או להתכנס, יש להם יכולת לעשות משהו.

יוסף קסטל: אבל בגן ילדים דווקא הגננת היא הכי חשופה לסכנה והיא הכי מוגבלת באפשרויות.

יוסף קסטל: אני לא מבין למה מ-1995 לא פתרו את הבעיה הזאת.

זבולון אורלב: מהי הצעתו של המרכז לשלטון מקומי לפתרון הבעיה?

יוסף קסטל: במקביל לזה כבר מספר שנים אנחנו נלחמים על הנושא של מקצוע מועדף.

יוסף קסטל: אני מאד שמח, ושמענו היום שזה כבר מתגבש - - -

זבולון אורלב: יש שתי הצעות חוק, אחת שלי ואחת של חבר-הכנסת איתן כבל, שעברו קריאה טרומית, בניגוד לדעת הממשלה, והן תידונה ביום ראשון בוועדת העבודה והרווחה, ואני מקווה שגם שם הן תעבורנה, נגד עמדת האוצר.

זבולון אורלב: חבר-הכנסת כבל גם צלצל לי היום ואמר לי שאף-על-פי שאיננו נמצא, הוא מבקש לדון בהצעת החוק שלו.

יוסף קסטל: זו פעם ראשונה שאני רואה שיש תזוזה חיובית באחד הנושאים שטיפלנו בהם מספר שנים.

יוסף קסטל: הרשויות המקומיות הן אלה שנמצאות בשטח.

יוסף קסטל: אין בוקר שאני לא בודק איך התחילו הלימודים, ובאמצע היום קופץ לראות אם קרה משהו, אם השומר בסדר או לא בסדר.

יוסף קסטל: הרשויות המקומיות משתתפות ב-36% מעלות המאבטחים, ואת היתר המדינה מתקצבת.

יוסף קסטל: אנחנו מוכנים לעשות את אותו דבר בגני הילדים, אבל בבקשה, שהם יתוקצבו על-ידי המדינה ואנחנו נשתתף באותו אחוז שאנחנו משתתפים לגבי השומרים הרגילים בבתי הספר.

יוסף קסטל: מקצוע האבטחה כמקצוע מועדף חשוב דווקא בימינו, כי למעשה חטפו לנו את כל השומרים.

יוסף קסטל: כל מי שצריך בטחון במדינת ישראל חוטף את השומרים ובסוף אין לך מבחר של שומרים למוסדות החינוך, ומקצוע מועדף בענין הזה יפתור לנו את הבעיה.

זבולון אורלב: האם הזמינו אותך לדיון בוועדת העבודה והרווחה בנושא של מקצוע המאבטח?

יוסף קסטל: לא.

זבולון אורלב: ועדת העבודה והרווחה העבירה הודעה למרכז השלטון המקומי.

זבולון אורלב: אני מציע שתברר ותהיה בדיון הזה.

יוסף קסטל: אשמח מאד.

יוסף קסטל: תודה רבה.

גדעון עזרא: דרך אגב, מקצוע מועדף מקבל צו 8.

יוסף קסטל: על-ידי צירוף היתרון של מקצוע מועדף ותקציב לשמירת גני ילדים אני חושב שאם נצא מפה היום עם החלטה שיש שמירה בגני הילדים, אני אראה בזה הישג בלתי-רגיל.

יוסף קסטל: אני חושב שהעסקת חלק מהמובטלים באבטחת מוסדות חינוך הוא דבר מבורך.

יוסף קסטל: אפשר ללכת על 20,000, 30,000 חבר'ה מתוך החבורה הזאת ולהעביר אותם לנושא שלנו.

יוסף קסטל: אנחנו לא רוצים שביתה.

יוסף קסטל: איך אני אשמור על הילדים בזמן שביתה?

יוסף קסטל: היתה לנו דוגמה של חג הפסח.

יוסף קסטל: היתה התארגנות ובסוף אף אחד לא הגיע והייתי צריך לשכור מדריכים שיטפלו בילדים.

יוסף קסטל: לכן, שביתה היא סכנה.

יוסף קסטל: אנחנו נעשה את המוטל עלינו, אבל צריך להבין שהרשויות נמצאות במצב תקציבי קשה מאד, מאחר שיש קיצוץ רציני מאד בתקציבים שלנו.

יוסף קסטל: לכן, בלי סיוע של המדינה זה לא יילך.

זבולון אורלב: תודה רבה.

זבולון אורלב: יוסי וסרמן, מזכ"ל הסתדרות המורים והגננות, בבקשה.

יוסי וסרמן: חבריי ואני לא באנו כאן להשבית.

יוסי וסרמן: זה לא העת ואין לנו כוונות כאלה.

יוסי וסרמן: יש לנו כוונות לדבר אחד בלבד – להתריע.

יוסי וסרמן: כאן מדובר בחיי הילדים, חיי המורים וחיי העובדים בבתי הספר.

יוסי וסרמן: אם הפתרונות הם לגייס עוד 15 מיליון שקל, גם בעת הזאת, ואני אזרח מדינת ישראל ואני מודע לקשיים הגדולים שכולנו נתונים בהם עכשיו, גם הכספיים, אבל הנושא הזה הוא בנפשם של הילדים, בנפשם של המורים ובנפשם של העובדים.

יוסי וסרמן: חובה עלינו לגייס את הסכום של 15 מיליון שקלים.

יוסי וסרמן: חובה עלינו לשלב מתנדבים לשמירה על הילדים במוסדות החינוך מגן הילדים ועד המכללה, וחובה עלינו לעשות את זה מיד ולדעת שביום ראשון הילדים יבואו לבתי הספר כשבתי הספר מאובטחים.

יוסי וסרמן: אין ספק שאין היום אזרח במדינת ישראל שלא משבח את עבודת המשטרה.

זבולון אורלב: בערב חג הפסח שלחתי מכתב לשרת החינוך והצעתי לתת פרס ישראל מיוחד, חריג, למשטרת ישראל על עבודתה הנהדרת.

יוסי וסרמן: משטרת ישראל עושה עבודה יוצאת מן הכלל בימים אלה, אבל כנראה שאין בכוחה לפתור את הבעיה באופן מוחלט.

יוסי וסרמן: שמענו על שמירה היקפית, שהיא חשובה, אבל היא לא מספקת.

יוסי וסרמן: יש צורך באבטחה של אדם מיומן עם נשק ששומר בשער בית הספר ומשגיח.

יוסי וסרמן: הילדים צריכים להיות בבתי הספר ולא בבית, והם צריכים להיות מאובטחים.

יוסי וסרמן: בנוסף לכך צריכים להתארגן גם מתנדבים שישמרו בתוך בתי הספר ומסביב לגדרות.

יוסי וסרמן: הילדים צריכים לבוא לבית הספר בבוקר ולעזוב אותו בשעות אחר-הצהרים כשהם הולכים בבטחה הביתה, עד כמה שניתן שיהיו בבתי הספר ולא בבית, אבל רק עם אבטחה נאותה.

יוסי וסרמן: אם אין אבטחה נאותה, אני חושב שחייהם בבתי הספר הם בסכנה.

זבולון אורלב: אתה אומר שאם חייהם בסכנה, אנחנו לא משביתים.

יוסי וסרמן: אני אומר שכאשר בתי הספר לא מאובטחים, חייהם בסכנה, וחיי המורים בסכנה וחיי עובדי מוסדות החינוך בסכנה.

יוסי וסרמן: אני לא בעד השבתות.

יוסי וסרמן: אני אומר שבעת הזאת אסור לנו להשבית את הלימודים, אבל אם אנחנו צריכים להחליט אם לסכן את חיי הילדים או שהם יהיו בבית בהשגחת הוריהם, אני לא אסכן את חיי הילדים ואני לא אציע לאף אחד לסכן את חיי הילדים.

יוסי וסרמן: אני אומר את זה בצורה ברורה וגלויה.

יוסי וסרמן: אני בעד שהילדים יהיו בבתי הספר, אבל עם אבטחה נאותה.

זבולון אורלב: תודה רבה.

זבולון אורלב: אמרת דברים מאד ברורים.

זבולון אורלב: רשות הדיבור לרן ארז, יושב-ראש ארגון המורים העל-יסודיים.

זבולון אורלב: בבקשה.

רן ארז: שמעתי מיושב-ראש ארגון ההורים שבהתחלה הוא פנה לשרת החינוך והיא הפנתה אותו לשר לביטחון פנים, ומשם הוא עבר למנכ"ל משרד ראש הממשלה.

רן ארז: ברומנית יש פתגם, שבתרגום חופשי אומר שעם שתי מיילדות התינוק מת.

רן ארז: יותר מדי ידיים מטפלות בבעיה הזאת, ולכן אנחנו נמצאים כרגע במצב ששמענו את מנכ"לית משרד החינוך אומרת דבר מאד חשוב: משרד החינוך אחראי על הפעלת מוסדות החינוך.

רן ארז: לכן אני מציע שההורים ידאגו, העיריות יתארגנו וכולם יתנדבו, וכו'.

רן ארז: אלה שחזקים ויש להם כסף יוכלו להתארגן, והחלשים לא יוכלו להתארגן.

רן ארז: אם אחריות משרד החינוך היא בכך שהוא אומר לנו: תתנדבו, תסתדרו, כסף אולי תקבלו ואולי לא תקבלו, אבל קודם-כל תעשו – יש לי ספק גדול מאד ואני מבין שהכדור עובר עכשיו ממשרד החינוך להורים ולשלטון המקומי כדי שכל אחד יחפש לעצמו את הסדין להתכסות, למקרה שחס וחלילה יקרה משהו.

רן ארז: לכן, צריך לרכז את הטיפול רק בידי גוף אחד, והגוף הזה הוא משרד החינוך.

רן ארז: כפי שהמנכ"לית אמרה, המשרד הזה אחראי על הפעלת מוסדות החינוך.

רן ארז: כל האחריות צריכה להיות שלו ואך ורק שלו.

רן ארז: הוא יכול להיעזר במשטרה.

זבולון אורלב: החלטת הממשלה הטילה את האחריות לביטחון מוסדות חינוך על המשרד לביטחון פנים.

רן ארז: דיברו פה על חברי כנסת שצריכים לחוקק חוקים, ועל הוראות שעה.

רן ארז: אין ספק שהמשטרה צריכה לעשות את העבודה כפי שהממשלה החליטה, אבל האחריות העליונה על מה שקורה בבתי הספר מוטלת על משרד החינוך.

רן ארז: אם שרת החינוך צריכה לאיים בהתפטרות כי לא נותנים מספיק תקציבים למשטרה לצורך אבטחת מוסדות חינוך, צריך לעשות יותר מאשר לומר שההורים יתארגנו והעיריות יקחו על עצמן וימצאו פתרונות.

רן ארז: את זה כל אחד יכול להגיד.

רן ארז: זה סתם להעביר את הכדור לעוד גורם ולעוד גורם.

רן ארז: המשטרה עושה כמיטב יכולתה והיא מפוזרת היום בכל מיני חזיתות.

רן ארז: אני מתפלא שהשוטרים עוד עומדים על הרגליים.

רן ארז: לכן, אי-אפשר להטיל את הענין הזה עוד פעם על אלה שלא מסוגלים לעשות יותר.

רן ארז: הם עושים את המקסימום והמקסימום הזה לא מספיק.

רן ארז: מנכ"ל משרד ראש הממשלה דיבר על הפיכת מקצוע האבטחה למקצוע מועדף ועל חיילים קרביים, ובאותו משפט מדובר על כך שההורים יתנדבו.

רן ארז: האם ההורים קרביים?

רן ארז: הם עברו הכשרה להיות מאבטח?

רן ארז: יש פה דבר והיפוכו.

רן ארז: לכן, עם כל הכבוד שאני רוחש לכל האנשים שיושבים פה, לא שמעתי איזו שהיא התייחסות רצינית מה עושים ביום ראשון.

רן ארז: מי מתנדב, מה הם הכישורים של המתנדב, מי אחראי.

רן ארז: בינתיים כל אחד זורק את הכדור לשני, וזה מה שמדאיג אותי.

רן ארז: באשר לנו כמורים, אנחנו לא מעונינים לשבות, וגם לא הכרזנו על שביתה.

רן ארז: הכרזנו שאנחנו תומכים במאת האחוזים בהורים.

רן ארז: מה שהם עושים זה דבר מחויב המציאות, הגיוני מאין כמוהו, לא פופוליסטי, ונעשה כל מה שאפשר לעשות בשיתוף אתם על-מנת שהבעיה הזאת תיפתר.

רן ארז: אם צריך לא לפתוח את מוסדות החינוך, לא נפתח אותם, ואם צריך להתנדב, גם נתנדב.

רן ארז: השאלה מי יתנדב.

רן ארז: כאשר אתה יודע, כבוד יושב-ראש ועדת החינוך של הכנסת, גם מנכ"ל משרד ראש הממשלה יודע שבמערכת החינוך יש הרבה מאד נשים, שלא כולן שירתו בצבא והן בוודאי לא - - -

4400: אל תזלזל בנשים.

רן ארז: אני לא מזלזל בהן, אבל אנחנו עוסקים פה בדברים לא פשוטים.

רן ארז: מדובר פה בחיי אדם ולכן צריך לעשות שיקול-דעת מי מתאים לעשות את העבודה, מי אחראי על העבודה הזאת, ולא לזרוק את זה מאחד לשני כדי שבסוף יבעטו בש"ג.

זבולון אורלב: תודה רבה.

זבולון אורלב: ד"ר אברהם רוזנקאייר, נציג מנהלי מחלקות החינוך, והוא עצמו מנהל מחלקת החינוך במועצה האזורית אשר שבגליל המערבי.

זבולון אורלב: בבקשה.

ד"ר אברהם רוזנקאייר: ארבע נקודות.

ד"ר אברהם רוזנקאייר: קודם-כל אני חושב שכל מנהלי מחלקות החינוך של השלטון המקומי תומכים בעמדתך, אדוני יושב-ראש הוועדה, בכך שאסור להזניח את ההווה בשם העתיד.

ד"ר אברהם רוזנקאייר: אנחנו מדברים קודם-כל על 54 ימים עד סוף שנת הלימודים, שלהם צריך לתת תשובה, ובוודאי לנצל את החופש הגדול כדי להיערך לפתרונות הנוספים החשובים שהם בהחלט חלק מפתרון כולל, אבל מחייבים היערכות והכנה.

ד"ר אברהם רוזנקאייר: ואם רוצים שהם יהיו מעבר למלל, הם לא בני ביצוע מהיום למחר.

זבולון אורלב: לכל אנשי המשטרה ששוחחתי אתם אמרתי:

זבולון אורלב: אם אני מוסיף עכשיו את אותם 12 מיליון שקל, האם אתם שמים שומרים במוסדות חינוך?

זבולון אורלב: כולם ללא יוצא מן הכלל אמרו "לא", כי הם טוענים שזה לא אפקטיבי.

ניצב דני רונן: למשטרת ישראל יש תיקים כבדים על כלל ביטחון מדינת ישראל.

ניצב דני רונן: לכן, אם זה לא כסף צבוע, אז חסר לי נשק לשוטרים, ודברים נוספים.

זבולון אורלב: זו החלטה פוליטית להעדיף חיי ילדים.

גדעון עזרא: אני רוצה לשאול אותך, האם שוטר במרכזה של עיר, על יד המחסום בכניסה לעיר, יותר חשוב מבית-ספר או גן ילדים שנמצא בפרבר שכמעט אף אחד לא יודע שהוא נמצא שם?

זבולון אורלב: זה חשוב וזה חשוב.

גדעון עזרא: מה חשוב יותר, שיהיה גן ילדים מאובטח בקו התפר מאשר בישוב בצת?

גדעון עזרא: או אתן לך דוגמה בעין המפרץ.

גדעון עזרא: אנחנו חיים בתקופה שיש לנו גיאוגרפיה מיוחדת, ולדבר על הכל כאילו הכל אותו דבר - - -

זבולון אורלב: אבל אתם אומרים על הכל כלום.

גדעון עזרא: ממשלת ישראל קיבלה החלטה ב-1995, ואותה החלטה לא כללה גני ילדים ומספר תלמידים קטן מ-100.

גדעון עזרא: יש מצב חדש שלא נלקח בחשבון התקציב לשנת 2002, ואתה מבקש תוספת כאשר מדינת ישראל מתכוננת לקצץ מיליארדים מתקציבה.

גדעון עזרא: ברחוב וייצמן בכפר סבא שוטר הרבה יותר יעיל לשמירה על כל התלמידים מאשר הוא נמצא במקום אחר.

זבולון אורלב: למה בכניסה למשטרת כפר סבא יש שומר?

זבולון אורלב: למה לא שמים אותו במחסום של קבר בנימין?

זבולון אורלב: תיקח את השוטר שעומד בכניסה למשטרה, או את השוטר ליד המשרד הממשלתי ומבית המשפט, תיקח את כל המאבטחים האלה ואז לא תהיה לי שום טענה.

זבולון אורלב: הטענה שלי היא שחוץ ממוסדות החינוך כל מוסדות הציבור מאובטחים על-חשבון הציבור.

זבולון אורלב: אנחנו מדברים על 17 מיליון שקלים, שלא כוללים את מעונות היום וגני הילדים, אבל בתי-ספר קטנים ואשכולות גנים.

זבולון אורלב: אם על זה יש תשובה שלילית, תדעו לכם רבותיי שאתם דוחקים את כולנו לפינה וביום ראשון לא יהיו לימודים.

זבולון אורלב: אתם מקלים על ההחלטה.

גדעון עזרא: לא, יהיו לימודים.

זבולון אורלב: אני אומר לך שלא יהיו לימודים.

גדעון עזרא: מה יעשו ההורים?

זבולון אורלב: אני מציע לכם לא להעמיד אותם בניסיון.

ד"ר אברהם רוזנקאייר: אני גם רוצה לומר שבקו העימות במרחב הכפרי, גם כשיש אשכולות גנים במוסדות ילדים עם למעלה מ-100 ילדים, אין ניידת אבטחה ואין גם אבטחה.

ד"ר אברהם רוזנקאייר: כלומר, יש הזנחה מסוכנת של המרחב הכפרי בקו עימות, לא בכל מקום, ואנחנו יודעים שלא מזמן הענין הזה עלה לכותרות העיתונים.

ד"ר אברהם רוזנקאייר: לכן אני אומר, אנחנו צריכים לתת את הדעת קודם-כל על הימים הבאים עלינו לטובה, אני מקווה, אבל הם מסוכנים, והעובדה ששנים מזניחים את הגנים משום שאולי הם קטנים, לא מצדיקה להמשיך כך.

ד"ר אברהם רוזנקאייר: אסור לעשות את הדבר הזה.

ד"ר אברהם רוזנקאייר: מה שנאמר לגבי גננות, שהן בודדות בסביבה, עם ילדים, בלי התמיכה של חדר מורים גדול, זה מחייב יותר אחריות, יותר השקעה, ולא יותר הזנחה.

ד"ר אברהם רוזנקאייר: אם עד עכשיו היינו לא בסדר, זה לא אומר שצריך להמשיך כך.

ד"ר אברהם רוזנקאייר: לכן זאת נקודת המוצא, כאשר אנחנו ננצל את החופש הגדול כדי לגייס את המתנדבים, כדי לעשות את אותה תורנות, כדי לראות עם מחלקות הביטחון של השלטון המקומי מה הם הצרכים של אותם מתנדבים, להכשיר אותם במטווחי ירי ולקבל את האישורים הדרושים.

ד"ר אברהם רוזנקאייר: זה בסדר, אבל זה יהיה אחרי שנעבור את 54 הימים האלה בשקט וללא אסונות.

זבולון אורלב: תודה רבה.

זבולון אורלב: גב' סיגל קוצ'מן, יושבת-ראש ועד ההורים העירוני בכפר סבא, בבקשה.

סיגל קוצ'מן: קודם-כל אני רוצה להודות לך על ההזמנה ועל הזכות להגיד את מה שיש לי להגיד בפורום הזה.

סיגל קוצ'מן: בחודש דצמבר השבית ועד ההורים העירוני בכפר סבא חלקים ממערכת החינוך על רקע האבטחה.

סיגל קוצ'מן: כל מה שנאמר פה אנחנו אומרים כבר מתחילת השנה.

סיגל קוצ'מן: היו הרבה התכתבויות.

סיגל קוצ'מן: יושב-ראש הוועדה קיבל מכתבים רבים, וכך גם סגן השר גדעון עזרא ואלוף פיקוד העורף.

סיגל קוצ'מן: פנינו לכל הגורמים האפשריים, גם בממשלה וגם ברשות המקומית, ולצערי הרב לא היתה התייחסות רצינית, ולכן אנחנו כאן.

סיגל קוצ'מן: אני גם רוצה להעיר שאני מאד מצטערת שלא תמכת בנו אז, חבר-הכנסת אורלב.

סיגל קוצ'מן: בהשבתה שלנו אמרת שזו לא הדרך.

זבולון אורלב: נכון.

זבולון אורלב: היתה לי גישה עקרונית נגד שביתה.

זבולון אורלב: יכול להיות שבמקרה שלכם טעיתי, ואת רואה שאני מתקן את הטעות.

זבולון אורלב: עקרונית, 25 שנה יצאתי נגד כל שביתת מורים, למרות ידידותי הרבה מאד לארגוני המורים.

סיגל קוצ'מן: אני חושבת שאם היינו מתארגנים אז, אולי היום היינו במצב הרבה-הרבה יותר טוב.

זבולון אורלב: אני זוכר שהפצרתי בכם רבות ונעניתם להפצרות שלי.

סיגל קוצ'מן: נענינו אחרי שהשגנו מעט דברים, יותר טוב מכלום.

סיגל קוצ'מן: אני רוצה להזכיר שזו שעת חירום ובשעת חירום צריכות להתקבל החלטות אופרטיביות אתמול, לא היום.

סיגל קוצ'מן: אני שומעת פה את כל הנאמר, וזה בסדר, הדיבורים יפים אבל תכל'ס הצעות אופרטיביות מה עושים מחר עוד לא שמענו מאף אחד, ושוב פעם אנחנו נתקלים בפורומים שיושבים ומדברים-ומדברים ואנחנו חוזרים הביתה בדיוק כמו שנכנסנו לפה.

סיגל קוצ'מן: אני מצטרפת לדברי יושב-ראש הוועדה שאמר "אל תדחקו אותנו לפינה".

סיגל קוצ'מן: כבר היינו פעם אחת בפינה הזאת, מימשנו את האיום ועשינו את זה, ולא נהסס לעשות את זה עוד פעם.

סיגל קוצ'מן: הבעיה הייחודית לכפר סבא – ופה אני פונה למשטרה – שיש לנו ריכוזים של בתי-ספר.

סיגל קוצ'מן: יש לנו קריות חינוך של חטיבות ביניים ותיכוניים שאין להם מענה.

סיגל קוצ'מן: יש אלפי תלמידים שיוצאים בשעות הבוקר ובשעות הצהרים, ואני לא רוצה לחשוב מה יהיה.

סיגל קוצ'מן: אין היום מענה לענין הזה ואנחנו מבקשים לקבל מענה מיד עם חזרת הילדים ללימודים.

סיגל קוצ'מן: אמרו לנו שהפיגועים לא יגיעו לכפר סבא, והם הגיעו לכפר סבא.

סיגל קוצ'מן: אמרו שהם לא יגיעו למסעדות, והם הגיעו למסעדות, וכך גם לאולמות שמחות.

סיגל קוצ'מן: אני מקווה שלא מחכים, חלילה וחס, שהמפגע יגיע למוסד חינוכי ואחרי-כן נקבל אבטחה.

4402: מי אמר שלא יגיעו?

4402: סגן השר, שיצא כרגע, אמר לי את זה אישית.

סיגל קוצ'מן: גם סגן השר אמר לנו שזה לא יגיע לכפר סבא, והגיע לכפר סבא.

סיגל קוצ'מן: אין לי עבר בטחוני, אבל היום אין פרופיל של מפגע.

סיגל קוצ'מן: היום הם בני 15, 12, או מבוגרים.

סיגל קוצ'מן: הם גם הולכים לריכוזים, אין להם יעד מועדף.

סיגל קוצ'מן: אני יודעת שלמשרד החינוך, לראשי הרשויות ולכל הגורמים אין אחריות מההיבט החוקי.

סיגל קוצ'מן: לפחות מההיבט המוסרי יש להם אחריות כלפי התושבים שלהם, ואם לא תהיה הוראה של המשטרה לראשי הרשויות, לא יתנו לנו אבטחה.

זבולון אורלב: המצב החוקי באמת מוזר.

זבולון אורלב: לגבי עסק הם יכולים להתנות את זה ברשיון, אבל לגבי מוסד חינוכי אין להם סמכות.

אתי גן-אל: האם אנחנו יכולים לתבוע את ראשי הרשויות?

זבולון אורלב: לא, הם צריכים לקבל לזה מימון מהממשלה.

זבולון אורלב: הם לא מתוקצבים לזה.

סיגל קוצ'מן: מוסדות החינוך נמצאים בתחום המוניציפלי של הרשות המקומית והיא מחויבת לתת אבטחה.

סיגל קוצ'מן: בגני ילדים הילדים הם חסרי ישע ובתור שכאלה הם מופקרים.

סיגל קוצ'מן: לגבי מרכיבי הביטחון במוסדות החינוך, יש חוזר מנכ"ל שבו הכל מופיע שחור על גבי לבן.

סיגל קוצ'מן: מי אוכף את חוזר מנכ"ל?

סיגל קוצ'מן: לגבי גני ילדים כתוב בחוזר מנכ"ל בפירוש שמעל מאה תלמידים אשכול צריך לתת אבטחה.

סיגל קוצ'מן: הדברים האלה לא מקוימים.

סיגל קוצ'מן: אין נהלים, אין ביקורות, אין מי שאוכף את הביקורות ואת הנהלים במוסדות החינוך.

סיגל קוצ'מן: אני מבקשת לאכוף את מה שכתוב בחוזר מנכ"ל.

סיגל קוצ'מן: צריך לזכור שאנחנו שולחים את הילדים שלנו מתוקף חוק חינוך חובה.

סיגל קוצ'מן: אין לנו בחירה.

סיגל קוצ'מן: אנחנו יכולים לבחור אם ללכת למסעדה או לתיאטרון, אבל לא כך הדבר לגבי מוסד חינוכי.

סיגל קוצ'מן: אני מבקשת שיינתן מענה לדרישה שלנו.

סיגל קוצ'מן: תודה.

אתי גן-אל: אני רוצה להשלים את דברי סיגל קוצ'מן מההיבט הכספי.

אתי גן-אל: יושבים פה מר אביגדור יצחקי ונציג משרד האוצר.

אתי גן-אל: מדובר על 40,000 – 50,000 דולר ליום, מיום ראשון עד סוף שנת הלימודים, ובזה אתם נותנים ביטחון ל-1.8 מיליון תלמידים.

אתי גן-אל: האם אין סעיפי חריגה?

אתי גן-אל: האם אין איזה שהוא סעיף שממנו אפשר לקצץ את 50,000 דולר האלה?

זבולון אורלב: המסר ברור, תודה רבה.

זבולון אורלב: רשות הדיבור לרינה שמואלי, אחראית על מעונות נעמ"ת במרחב ירושלים.

זבולון אורלב: בבקשה.

רינה שמואלי: אנחנו מדברים על ילדים מגיל שלושה חודשים עד ארבע שנים.

רינה שמואלי: היום פתחנו את המעונות.

רינה שמואלי: פנינו להורים, כפי שהציעה מנכ"לית משרד החינוך, עשינו כל מה שנאמר פה.

רינה שמואלי: אבל אני רוצה להגיד לכם דבר אחד.

רינה שמואלי: אני אחראית על מעון ברוגלית ובמעלה אפרים.

רינה שמואלי: כל אחד מההורים אומר: אבל תראו, אצלנו זה כך ואצלנו זה כך, ובסופו של דבר הבן שלי התקשר אלי ביום ששי ואמר לי: אמא, היה פיצוץ גדול בסופר בקרית היובל, אני בסדר.

רינה שמואלי: אז לאן אני אלך, לקרית היובל, לרוגלית?

רינה שמואלי: לאן אתם רוצים שנלך?

זבולון אורלב: המעון במעלה אפרים לא מאובטח?

רינה שמואלי: המעון במעלה אפרים לא מאובטח, כמו כל המעונות שאינם מאובטחים.

רינה שמואלי: אף מעון לא מאובטח.

זבולון אורלב: בכניסה לרשות המקומית יש מאבטח?

רינה שמואלי: בכניסה יש מאבטח, אבל במעון אין מאבטח.

רינה שמואלי: הבן שלי בן 35 ברח דרך הדלת האחורית, אבל אני לא יודעת מאיפה יברח הנכד שלי בן שנה ותשעה חודשים אם יהיה, חס וחלילה, פיגוע בצד הזה.

רינה שמואלי: אני חושבת שאנחנו נמצאים במצב מסוים.

רינה שמואלי: החיים של החייל הזה מאד חשובים, כמו כל חיי הילדים.

רינה שמואלי: אני חושבת שהיום צריך לעשות מאמצים, כפי שאמר ניצב רונן, לגייס את כולם, לתת את המשאבים ולשמור על הילדים הרכים חסרי הישע, שהם דור העתיד שלנו.

רינה שמואלי: היום התחלנו לעבוד ונעבוד עד 8 באוגוסט.

רינה שמואלי: אנחנו עובדים כמעט כל השנה משעה שבע בבוקר עד ארבע אחר-הצהרים, ויש לנו מעונות יום גם משעה 6:30 בבוקר עד 5:30 אחר הצהרים.

רינה שמואלי: אני מבקשת שתתנו את הדעת על זה בכל הרצינות, מפני שהחיים האלה מאד חשובים.

רינה שמואלי: אני רוצה להציע הצעה.

רינה שמואלי: אני לא יוצאת יחידה קרבית, אבל אני חושבת שהעורף נמצא היום במלחמה.

רינה שמואלי: כמו שמגייסים מילואים, אולי נגייס יחידת מילואים שישמרו על מעונות היום.

זבולון אורלב: גם אני העליתי את ההצעה הזאת.

רינה שמואלי: כשהייתי בזמני בוועד ההורים היתה לך אוזן קשבת, אדוני יושב-ראש הוועדה.

רינה שמואלי: היה לי חשוב לבוא לישיבה הזאת היום והסכמתי לבוא, כי אני יודעת שאני מדברת מלב אל לב, כי אתה לא סתם אורלב.

רינה שמואלי: יש כנראה משמעות לכל דבר.

זבולון אורלב: תודה רבה.

זבולון אורלב: יצחק מימון, יושב-ראש ועדת הבטיחות והביטחון בארגון הורים ארצי, וגם יושב-ראש ועד ההורים בבאר-שבע.

זבולון אורלב: בבקשה.

יצחק מימון: אנחנו יושבים פה כמעט שעתיים ואני שומע את דברי הדוברים, וכולם אומרים שצריכה להיות אבטחה במוסדות החינוך.

יצחק מימון: לנו ההורים קשה מאד להשבית את מוסדות החינוך כי אנחנו צריכים למצוא פתרון לילדים שלנו, אבל אנחנו לא נשלח אותם למוסדות חינוך שאינם מאובטחים.

יצחק מימון: זה צריך להיות ברור לכולם פה.

יצחק מימון: אם אנחנו מדברים פה על 20 מיליון או על 50 מיליון שקל, זה לא עומד מול ילד אחד.

יצחק מימון: רבותיי, תתעשתו.

יצחק מימון: כשאני שומע את סגן השר אומר:

יצחק מימון: אני חבר בממשלה ואני לא יכול להעלות הצעת חוק, אז מה אנחנו עושים?

יצחק מימון: איפה חברי הכנסת שבחרנו בהם?

יצחק מימון: למה הם לא מעלים הצעת חוק כנדרש?

זבולון אורלב: תגיד לי במי בחרת, אני אפנה אליהם.

יצחק מימון: בחרנו באנשים הנכונים שבפירוש מאכזבים אותנו כרגע.

יצחק מימון: צריך להבין, ולא לקרוא לאנשים החוצה ולשכנע אותם לא להשבית וכן להשבית, ולעשות כל מיני "דילים".

יצחק מימון: צריך להגיד אם ביום ראשון תהיה אבטחה, הילדים יגיעו לבתי הספר.

יצחק מימון: לא תהיה אבטחה, הילדים לא יגיעו, אנחנו נחזיק אותם בבית, כפי שעשינו זאת בחופשת פסח.

יצחק מימון: תודה רבה.

זבולון אורלב: תודה רבה.

זבולון אורלב: קיבלתי עכשיו פתק שאלוף במילואים משה נתיב, יושב-ראש התאחדות המכללות האזוריות, פנה למנהלי המכללות האזוריות וביקש שכל תלמידי המכללות יתנדבו לשמור במוסדות החינוך, בעיקר בגני ילדים, באזורים שבהם המכללות פועלות.

זבולון אורלב: זה עוד רעיון.

זבולון אורלב: חבל שהמנכ"לית יצאה מהחדר.

זבולון אורלב: אולי כדאי להשבית את הלימודים במכללות להכשרת מורים, ומי שכשיר שם לשמירה יילך לשמור.

אתי גן-אל: הרוב שם נשים.

זבולון אורלב: גם נשים יכולות לעבור הכשרה.

זבולון אורלב: מי אמר שלא?

זבולון אורלב: רשות הדיבור לאב מודאג, יעקב קסטל.

זבולון אורלב: בבקשה.

יעקב קסטל: אני חושב שהאיומים על בתי הספר הם מיידיים והם מחייבים תשובות מיידיות.

יעקב קסטל: אני אתן תסריט, שיכול להישמע כתסריט אימים אבל לצערנו הוא בהחלט תסריט שיכול להתגשם כבר ביום ראשון.

יעקב קסטל: מחבלת מדהיישה, בת 16, שמה תרמיל על גבה ונכנסת לבית-ספר בלי שתזוהה על-ידי סיירת מטכ"ל שתשמור בפתח, ובתוך בית הספר, בתוך קהל התלמידים, אם לפני הכניסה ואם אחריה היא מתפוצצת.

יעקב קסטל: אתם יושבים פה ומדברים על 17, 20 מיליון שקל לאבטחת התלמידים.

יעקב קסטל: אני לא רואה פתרון בכל הדיבורים המלומדים והסולידיים האלה.

יעקב קסטל: מה שהרשות הפלשתינית עכשיו צריכה זה פשוט לזעזע אותנו, ויכול להיות שמישהו עכשיו חורש מזימה כזאת באיזה שהוא מקום.

יעקב קסטל: אני חושב שהאיומים הם משני סוגים.

יעקב קסטל: סוג אחד של דבר מאד מסוכן שעלול לקרות הוא בכניסה לבית הספר, כשהשערים פתוחים והתלמידים צובאים על הפתחים, וכאן לא יעזרו, לצערי הרב, גם לא 17 מיליון שקל.

יעקב קסטל: אני חושב שצריך לדחות בכמה ימים את פתיחת הלימודים כדי לתת לבתי הספר, כל אחד בתחומו, להתארגן על-פי מידותיו.

יעקב קסטל: למשל, תגי כניסה לתלמידים שאפשר יהיה לזהות אותם.

יעקב קסטל: הרי שום שומר, אפילו שיהיה מיומן, בעל מקצוע מועדף וכדומה, לא מכיר כל תלמיד.

גדעון עזרא: אתה נותן כאן רעיונות למחבלים.

יעקב קסטל: אני מצטער, אבל אני באתי בשביל לדבר - - -

גדעון עזרא: מה אתה מצטער?

גדעון עזרא: תצטער מאד שאתה אומר את הדברים האלה בכלל.

גדעון עזרא: אין לך מה לעשות?

זבולון אורלב: מר קסטל, אם יש לך רעיונות מבצעיים, אני מציע שתעביר אותם בכתב לניצב רונן.

זבולון אורלב: רשות הדיבור לשושנה בר מהמוסד לביטוח לאומי.

זבולון אורלב: אפשר להבין את ההתנגדות של הביטוח הלאומי שמובטלים יועסקו כמאבטחים ויינתן להם עוד בונוס?

זבולון אורלב: בבקשה.

שושנה בר: לגבי הבונוס אין לזה כיסוי חוקי, אבל אין שום סיבה לא להפנות מובטלים שיימצאו מתאימים לעבודות אבטחה.

זבולון אורלב: למה לא?

שושנה בר: כי הם לא מתקצבים אותם.

4402: אנחנו מדברים על שני דברים שונים.

4402: גב' בר אומרת: קח את הבן-אדם והוא לא יקבל דמי אבטלה.

שושנה בר: צריך לשלם להם משכורת בעד עבודה ולא דמי אבטלה.

שושנה בר: לענין עבודה מועדפת, חבל שניתן כאן כזה משקל - - -

זבולון אורלב: למה חבל?

זבולון אורלב: תנמקי את דעתך.

זבולון אורלב: אם הוא מקבל עוד מענק של 7,500 שקל - - -

שושנה בר: נציג השלטון המקומי אמר שחטפו להם את כל השומרים.

זבולון אורלב: בגלל שזה לא מקצוע מועדף.

שושנה בר: לא, סימן שיש ביקוש עבודה.

זבולון אורלב: כן, אבל אנחנו רוצים למשוך את הטובים לבתי הספר.

זבולון אורלב: מה היתה הסיבה שקבעו מקצוע מועדף למתדלקים בתחנות דלק?

זבולון אורלב: – כי עבדו בזה עובדים זרים.

זבולון אורלב: רצו למשוך צעירים בוגרי צבא, שיכבשו עבודה עברית, ולכן עשו את המהלך הזה.

שושנה בר: אם ישלמו היום למאבטחים שכר הולם, אין שום בעיה למשוך כוחות צעירים ומתאימים לעבודה הזאת.

זבולון אורלב: יש לך השפעה על האוצר?

זבולון אורלב: אין לך.

זבולון אורלב: דרך אגב, את משמיעה דעה שונה מזו שהשמיעו נציגי הביטוח הלאומי בדיון מהיר שקיימתי בוועדת העבודה והרווחה לפני כחצי שנה בנושא הזה.

זבולון אורלב: אבל יהיה דיון ביום שני ותשמיעו בו את דעתכם.

זבולון אורלב: נשמח לשמוע שהביטוח הלאומי מתנגד, נעביר את זה גם נגד ההתנגדות שלכם.

זבולון אורלב: אני מכיר את חברי הכנסת ואין לי ספק שהחוק הזה יעבור.

זבולון אורלב: הממשלה לפעמים לא קוראת נכון את המפה.

זבולון אורלב: לכולם יש תיאוריות מאד נהדרות.

זבולון אורלב: אני לא יודע אם את יודעת, לפני כל המהומה של חודש מארס, לפני הגיוס בירושלים בכל רגע נתון חסרים עשרות מאבטחים.

זבולון אורלב: היו ימים שהיו חסרים 40 וימים שהיו חסרים 80 מאבטחים.

זבולון אורלב: יושבת פה אתי בנימין, יו"ר ועדת ביטחון ובטיחות וסגנית יו"ר ארגון הורים בירושלים, ממנה אני יודע את הנתונים האלה.

זבולון אורלב: אז על איזה תיאוריות אתם מדברים?

זבולון אורלב: יש ילדים בלי מאבטחים ואתם מדברים תיאוריות.

זבולון אורלב: תעשו מקצוע מועדף, ואז בשער בית הספר יעמוד הבחור הצעיר הזה כמאבטח, ובתחנת הדלק יעבוד עובד זר.

זבולון אורלב: מדובר על סכנת חיים ובביטוח לאומי אתם מדברים על תיאוריות.

שושנה בר: זה לא שייך לביטוח הלאומי.

זבולון אורלב: אז למה את מביעה עמדה?

זבולון אורלב: ולא מדובר כאן על תקציב נוסף, אלא על ניידות.

שושנה בר: אני מביעה עמדה כי זה כן תקציב נוסף.

אברהם צדקה: אני רוצה להביא לידיעת

אברהם צדקה: כם שמאז ספטמבר 2000 ועד היום כל תלמידי מערכת החינוך, שלצער כולנו נפגעו, לא נפגעו בין כותלי בית הספר.

זבולון אורלב: אמרו את זה.

אברהם צדקה: אני פותח חדר מצב של משרד החינוך לכל אירוע, ואני עוקב אחרי האירועים.

אברהם צדקה: כאשר צריך לשקלל למחר בבוקר, לכאן או לכאן במסגרת הגורמים המשפיעים, לקחת את זה בחשבון.

אברהם צדקה: דבר נוסף.

אברהם צדקה: באשר לעלויות, 1,100 בתי-ספר תיכוניים בגין שעתיים נוספות, בגין 400 בתי-ספר קטנים ובגין 600 אשכולות גנים, כל זה ענין של עשרים מיליון שקלים עד סוף שנת הלימודים תשס"ב.

זבולון אורלב: על זה קיבלנו תשובה שלילית.

זבולון אורלב: קיבלנו תשובה חיובית רק על הארכת הפעילות בשעתיים בבתי-ספר תיכוניים.

רן ארז: לזה לא קיבלו כסף.

זבולון אורלב: כשמנכ"ל משרד ראש הממשלה מודיע בוועדת כנסת שהממשלה מתקצבת את הנושא, אינני צריך להרהר פעמיים ואין לי ספק שהדבר הזה יבוצע.

ענת לאור: באותה עת מנכ"ל משרד ראש הממשלה הודיע שכמו הרבה דברים שתוקצבו, הכסף לא מועבר.

ענת לאור: הוא נתן דוגמאות של עוד דברים שלא תוקצבו, כמו לנכים, ומכאן הוועדה מסיקה - - -

4402: לא אמרתי את זה.

4402: אני אסביר.

ענת לאור: אם זה לא תוקצב, איך הם מקבלים?

ענת לאור: הם עוד לא מקבלים.

ענת לאור: זאת אומרת שהכסף לא יועבר ל-54 הימים האלה.

זבולון אורלב: אני אשאל תכף את נציג האוצר אם הוא מסתפק בהודעת ראש הממשלה.

זבולון אורלב: מרכז השלטון המקומי תמיד יכול למצוא פה סעד, אם היו בעיות, והיו בעיות בהעברת כספים, ביצוע חוק חינוך חינם לגילאי 3-4, ובסופו של דבר זה שולם, גם בעזרת הוועדה.

זבולון אורלב: יש לי אמון שאם מנכ"ל משרד ראש הממשלה מודיע הודעה פורמלית לפרוטוקול, הדבר יקוים.

זבולון אורלב: תמיד אמרתי שבממשלה יש שני דברים בטוחים: 1.

זבולון אורלב: שבסוף זה יקוים.

זבולון אורלב: 2.

זבולון אורלב: שזה יהיה באיחור.

אברהם צדקה: כדי לעבות את מערך האבטחה של מוסדות החינוך צריך להכשיר את הציבור הזה ולחמש אותו על-פי חוק כלי ירייה במדינת ישראל.

אברהם צדקה: שני הדברים האלה לוקחים זמן.

אברהם צדקה: הזמן הדרוש כדי לחמש אזרח במדינת ישראל ולעשות את כל הבדיקות על-מנת שמישהו יאשר שכן ניתן לחמש אותו, או לא, הוא בין שבועיים לחודש-ימים.

אברהם צדקה: אף אחד מאתנו לא רוצה שכל אחד יסתובב עם כלי נשק ללא בדיקה רצינית.

ענת לאור: ראשית, אני רוצה לברך את היושב-ראש על קיום הישיבה הדחופה.

ענת לאור: הוא והוועדה לא נזעקו רק עכשיו לנושא.

ענת לאור: המחדל הוא גדול ומתמשך, ומדובר פה במזעור מירבי של אסונות.

ענת לאור: שנית, אני מפרשת את הודעת הממשלה כתשובת מחדל, תשובה שפוגעת בצרכים ובאינטרסים ובמה שההורים וועד ההורים מייצגים.

ענת לאור: אם המשרד לביטחון פנים בציניות אומר: אין כסף, וקחו זאת בחשבון, ומציע לשוטרים, שגם כך עושים מעל ומעבר, וקיבלנו תשובה שהם מתגייסים ליומיים, אני רוצה שהוועדה תרשום בפניה.

ענת לאור: אני הבנתי שיש לנו תשובה ליומיים.

ענת לאור: אם הבנתי נכון את אדוני המנכ"ל, ואני מבקשת לקיים דיון ברור על זה, משלושת תביעות הוועדה המקוריות רק אחת נענתה, שהיא לא גדולה, וכל העברת התקציבים מייד ממחר בבוקר, בוודאי מיום ראשון, על כך לא קיבלנו מענה איך זה ייעשה, אלא הממשלה מוכנה לחייב את השלטון המקומי ואת ההורים להתנדב.

ענת לאור: אני מבקשת שאנחנו לא ניתן יד לציניות הזאת.

ענת לאור: הערה שלישית.

ענת לאור: אדוני היושב-ראש, אני חושבת שאנחנו העברנו את סעיף ג' פתוח מדי.

ענת לאור: דיברנו על הארכת השעות ועל ריכוזים.

ענת לאור: מהמציאות בשטח אני אומרת שיש לנו שתי אוכלוסיות שהן לא בחינוך חובה.

ענת לאור: האחת היא גנים טרום-חובה, והשנייה – מעונות יום.

ענת לאור: נכון שהן לא מרוכזות, אבל ילד הוא ילד הוא ילד.

ענת לאור: כעובדת חינוך שניהלה בית-ספר תיכון אני אומרת לכם שלמחנכות במעון הילדים יש עול ונטל בטחוני הרבה יותר גדול.

ענת לאור: כי כשקורה משהו, הנושא של פינוי ועזרה לילדים הוא הרבה יותר קריטי.

ענת לאור: מעונות יום פעמים רבות מרוכזים, הם אשכולות.

ענת לאור: אבל בכל שלטון מקומי יודעים, גם כשהם לא מרוכזים, אין רישום שלהם, אין רישות שלהם, לא מעבירים להם מידע.

ענת לאור: אני רוצה שהוועדה תדע שלמשל בכפר סבא, לבית הספר תיכון הספיקו לתת התרעה.

ענת לאור: מעון הילדים של נעמ"ת, שמרכז בתוכו עשרות פעוטות, אפילו לא קיבל התרעה.

ענת לאור: לכן אני מבקשת להדגיש שהביטחון חייב להיות מגיל שלושה חודשים עד גמר י"ב, ואסור לוותר על החוליה הזאת.

ענת לאור: בחוליה הזאת יש לנו מעונות יום וגני ילדים טרום-חובה.

ענת לאור: במקום שבו יש אשכולות וריכוזים, יש להמשיך את שיטת הוועדה.

ענת לאור: שנית, מנכ"ל משרד ראש הממשלה וסגן השר, מוכרחה להיות תשובה ולו אזורית לנושא המעונות.

ענת לאור: זאת אומרת, רישות שלהם, רישום, יידוע - - -

גדעון עזרא: צר לי, השומרים הם לא "רמבואים".

ענת לאור: השומרים הם מצוינים, הממשלה היא הבעיה.

גדעון עזרא: אתם חייבים להבין, כשאתם מדברים על שומרים, שהיכולת שלהם למנוע פיגוע כזה או אחר הוא קטן מאד מאד.

ענת לאור: ממשלת קטסטרופה - המשטרה מצילה.

ענת לאור: אדוני היושב-ראש, אני מבקשת שבסיכום שלנו נהיה הפעם יותר בהירים וספציפיים בתביעות לגבי הגיל הרך, כל מעונות היום וגני ילדים טרום-חובה.

ענת לאור: הערה רביעית.

ענת לאור: לגבי החוק, אני אישית מאד מצטערת שעבודה מועדפת בימינו היא ביטחון ולא חינוך.

ענת לאור: אין לי ספק שבנסיבות שנוצרו זה הכרחי.

ענת לאור: הממשלה תתנגד לכל פנייה של היושב-ראש להצעות חוק פרטיות, ואת זה צריך לקדם בהקדם.

ענת לאור: אנחנו יודעים שהם לא יכולים ליזום, אבל לפחות אל תשימו מכשולים ותאפשרו לקדם את הצעת החוק הזאת.

ענת לאור: הערה אחרונה.

ענת לאור: אדוני היושב-ראש, זו ישיבה בנושא משותף לכולנו.

ענת לאור: משיקולי ביטחון אני לא יכולה שלא להעיר.

ענת לאור: זו בהחלט דעה אישית, שגם מנקודת ראות של הביטחון הפעלת הכוחות המוגזמת הכרחית נקודתית נגד טרור, בסופו של חשבון גדול, העובדה שהשנה נהרגו בחודש אחד 100 איש שבתוכם כל-כך הרבה בני-נוער, מחייבת דיון נפרד.

4402: אני רוצה לומר כמה דברים.

4402: יושב-ראש ארגון המורים אומר שהמצב השתנה.

4402: המצב השתנה גם דו-צדדי.

4402: זאת אומרת, ההוצאות שלנו על ביטחון לא ירדו אלא עלו ומבצע "חומת מגן" המדובר כל-כך – ואני לא יכול להתייחס אליו פוליטית כי אני פקיד - - -

ענת לאור: בענין הפוליטי לא דיברתי עליך.

4402: אני רוצה לומר שאחת המשימות, ולא אפרט, שניתנו לצבא הגנה לישראל במסגרת המבצע הזה הוא עיבוי קו התפר, והיקף הכוחות שנמצא היום בקו התפר מרגע שהמבצע הזה התחיל ומרגע שגויסו המילואים הוא במכפלות גדולות מאד משהיה קודם, והדברים האלה עולים הרבה מאד כסף.

4402: לא משנה אם כן מסכימים להם או לא מסכימים להם, זה עולה הרבה מאד כסף.

4402: בדברים האלה המצבים השתנו, כך שלא רק שהיינו במצב של חוסר כספי ניכר.

4402: ואני לא רוצה לתת פה הרצאה כלכלית מה בסופו של דבר הדברים האלה יכולים להביא עלינו בסופו של יום.

4402: לצורך הענין הזה אני אומר שהמצב השתנה והוא השתנה דו-צדדי.

4402: דמי אבטלה.

4402: אנחנו בוחנים היום את הענין הזה.

4402: אני לא רוצה להיכנס לפרטים.

4402: אומר רק שיכול להיות שאנחנו ניצור מודל שבו כל מי שמקבל דמי אבטלה יחויב לארבע או חמש שעות ביום בשירות הציבור.

ענת לאור: בלי שום תוספת?

4402: הוא ממילא מקבל.

4402: זה יהיה חלק מהדברים.

4402: אנחנו בודקים את הענין הזה משפטית.

4402: הבעיה היא בעיקר משפטית, כי המטרה של דמי אבטלה בהגדרה החוקית היא לסייע לבן-אדם לעבור תקופה של חיפוש מקום עבודה.

4402: אם הוא יקדיש ארבע או חמש שעות ביום לדברים אחרים, זה לא יהיה נורא, אבל כאמור, הדבר הזה נבדק משפטית.

4402: דרך אגב, המשטרה לא דרשה הרבה.

4402: הסכום נמדד בסביבות עשר ספרות על דברים בסיסיים, הכי פשוטים בעולם, ואני לא רואה מקור תקציבי לדבר הזה.

4402: אבל בכל אופן נצטרך להסיט תקציבים לכל נושא הביטחון.

4402: אנחנו נמצאים במצב מאד קשה ומאד רגיש.

4402: אנחנו לא יודעים מה הולך להתפתח בגבול הצפון, וגם זה מצב לא קל, ולאן נגיע.

4402: אנחנו כבר שומעים על קטיושות שנופלות במרחבי הגליל, גם מהצד המערבי וגם מהצד המזרחי – אמר את זה אתמול שר הביטחון – ואף אחד עדיין לא יכול לשער לאן הדברים יובילו.

4402: גם לדברים האלה יש משמעות תקציבית קשה מאד.

4402: בימים שבהם אנשים מגויסים ונמצאים בחזית הלחימה הקשה, אני חושב שאנחנו לא צריכים להתנגח.

ענת לאור: אני ממש מבקשת למחות על הדברים.

ענת לאור: אדוני היושב-ראש, עם כל הכבוד, זה לא נאום של ראש הממשלה אל האומה.

ענת לאור: אנחנו מבקשים לתת לוועדה תשובות מה הממשלה עושה היום להגנת הילדים בישראל.

4402: זה לא רק הגנת הילדים, זה הגנת כל תושבי ישראל.

4402: יש עוד אנשים שצריך להגן עליהם במדינת ישראל.

ענת לאור: אבל אנחנו מבקשים תשובות על נושא הישיבה.

4402: לעצם הענין, מאחר שאנחנו הולכים לדון בהסטות של תקציבים לטובת הביטחון, אני מוכן, כמי שהשתתף בדיונים האלה, להעלות גם את הנושא הזה ולראות אם אפשר לכלול אותו גם כן בהסטות התקציביות.

4402: היום הרזרבה התקציבית של מדינת ישראל ריקה לחלוטין, אין בה אפילו שקל אחד שחוק.

4402: כדי שנביא את הכסף הזה שאתם מבקשים, אנחנו צריכים לעשות הסטות מסעיף תקציבי אחד לסעיף תקציבי שני.

4402: אי-אפשר לעשות את זה רק לנושא הזה, כי יש עוד הרבה נושאים שצריכים טיפול.

4402: בימים הקרובים נדון בדברים האלה, ואני מוכן להעלות את הנושא הזה במסגרת הדיונים כחלק מהנושאים שמחייבים הסטות.

4402: על זה בסופו של דבר תצטרך להכריע הממשלה.

איתן ויינרך: אנחנו באנו לקבל תשובות.

איתן ויינרך: קיבלתי עכשיו טלפון מיושבת-ראש ארגון הורים באזור תל-אביב, שמוצף בקריאות טלפון, והיא שואלת מה התשובות שהוועדה שלכם נותנת.

איתן ויינרך: אני מאד מצפה מהוועדה שהיא תמצא פתרון ליום ראשון – לא באוויר, אלא פתרון.

זבולון אורלב: אנחנו לא מופקדים על פתרונות.

זבולון אורלב: אנחנו יכולים להגיד מה עמדתנו, או מה ההמלצות שלנו, אבל מבחינת סדרי השלטון אנחנו לא הרשות המבצעת.

זבולון אורלב: אנחנו לא מסוגלים להחליט לא על הקצאת כוח-אדם ולא על תקציבים.

ניצב דני רונן: אדוני היושב-ראש, אני רוצה להעיר ברשותך כמה הערות קצרות כדי להכניס דברים לפרופורציה.

ניצב דני רונן: אנחנו מתייחסים פה לנושא של אבטחת מוסדות חינוך.

ניצב דני רונן: ראשית, אמר פה מנכ"ל משרד ראש הממשלה, לא ספרתי כמה ספרות, אבל אין ספק שרק תקציב החירום שאני אחראי עליו במשטרת ישראל הוא כ-300 מיליון שקל, צורך שבמשמעות שלו, דרך אגב, אלה כל הדברים הבסיסיים של נשק, מיגון, כשירות וכו' של הגוף הזה שנקרא משטרת ישראל, שמצאה את עצמה ביום פקודה נלחמת בפח"ע, בטרור, מבלי שיש לה המוכנות המושלמת.

ניצב דני רונן: ומזה נובע בעצם למה המשטרה לא יכולה לתת למוסדות החינוך יותר תקציב ממה שהיא מקבלת בסעיף הנדון.

ניצב דני רונן: 2.

ניצב דני רונן: אני אתן את הדוגמה המוחשית ביותר שקורית כרגע.

ניצב דני רונן: הבוקר קיימתי דיון בדיוק בשאלה כמה משאבים ואיך נערכים אל מול מחבלים שבעדיפות צריך לשאוף לחסל אותם בקו התפר, שלא יגיעו אל מרכזי הערים.

ניצב דני רונן: אם הייתי פותח עוד זווית הייתי אומר, עדיף לחסל אותם בשכם ובג'נין באמת, וכו', כדי שלא יגיעו לקו התפר, כל שכן כשהם מגיעים לקו התפר פנימה.

ניצב דני רונן: זה בתעדוף בראייה מבצעית של משטרת ישראל.

ניצב דני רונן: למה אני מזכיר את הענין הזה?

ניצב דני רונן: כי פה מתחילים להיפתח כל מיני מעגלי אבטחה בתפיסתי.

ניצב דני רונן: אי-אפשר לשים ליד כל אובייקט, ליד כל מוסד חינוך מאבטח צמוד, ואם צריך אפילו יותר מזה.

ניצב דני רונן: לעומת זה צריך להגיד, אם תתקבל ידיעת פח"ע כלשהי על מוסד חינוך, המשטרה תשים שם, אם צריך, גם דביזיה וחצי שאין לה.

ניצב דני רונן: זאת בעיה של הגישה לענין הביטחון.

ניצב דני רונן: הערה נוספת נוגעת למבצע שהוזכר פה, למשך יומיים.

ניצב דני רונן: מי שרוצה להתלבש רק על המבצע הזה, זה אומר שביומיים האלה באמת לא יהיה מוסד חינוכי שלא יהיו הצבות לידו.

ניצב דני רונן: אבל כל השנה וכל הזמן, ואמרתי את זה גם קודם, יש כמעט הכפלה של ניידות המשטרה היכן שצריך, במה שנקרא לפקוד את מוסדות החינוך, לבוא להתיצב, לבוא לראות, ויש את אותם 250 מש"קים, יש כל המשמרות שהזכרתי קודם, שארגנו אותם בדיוק למשימות האלה.

ניצב דני רונן: אבל אני רוצה להגיד משהו, לא בכובע שלי כמשטרת ישראל.

ניצב דני רונן: בעת הזאת, גם אם יימצא התקציב, ואני מקווה שהוא יימצא, זה לא פתרון למחר בבוקר.

ניצב דני רונן: אם לא תהיה פה כל ההתרשתות, בלי שאחד יגיד "ההוא" והשני יגיד "ההם", או "לא אנחנו, זה לא אצלנו".

ניצב דני רונן: נעזוב את ענין האחריות, נלך לפרקטיקה.

ניצב דני רונן: כולנו רוצים שיהיו לימודים ביום ראשון, ואם כן, אז כולנו נתגייס למשימה הזאת.

ניצב דני רונן: אני באמת חושב שזה צו השעה להגיד, להוריד את התחומים האלה, מי אחראי ועד איפה.

ניצב דני רונן: שמעתי שראש הרשות של רעננה הלך קדימה.

ניצב דני רונן: יכול להיות שרשויות אחרות יכולות לעשות 50% מהענין.

ניצב דני רונן: איפה שחסרים 50%, יש ועדי הורים ויש דברים נוספים לעשות – זה למחר בבוקר.

ניצב דני רונן: אחרת אני לא בטוח מה יותר בטוח לילדים, האם כשהם מרוכזים בבית הספר ובכל זאת יש להם מסגרת, או ברחובות, בקניונים וכו'.

ניצב דני רונן: לכן, למחר בבוקר צריכה להיות התגייסות של כולם, ללא יוצא מן הכלל, והלוואי שכולם יעשו מה שהמשטרה עושה ומנסה לעשות, בחיקוי של המשטרה.

זבולון אורלב: רשות הדיבור לענת לאור, ראש מדור לתקציבי משטרה במשרד לביטחון פנים.

זבולון אורלב: בבקשה.

ענת לאור: אני רציתי לדעת בדיוק מה רשום על הצ'ק שאני מקבלת – הארכת שעות לימוד רק לבתי-ספר תיכוניים?

זבולון אורלב: הוא לא אמר רק בתיכוניים.

זבולון אורלב: הוא אמר: הארכת שעות השמירה על-פי תוכנית הלימודים שיקבע משרד החינוך.

ענת לאור: אתם רוצים לכסות את בתי הספר התיכוניים?

זבולון אורלב: אני לא אמרתי תיכוניים.

זבולון אורלב: יכול להיות שיש בית-ספר תיכון שמסיים בשעה 12.

זבולון אורלב: אני מציע שתקיימו דיון אצל מנכ"ל משרד ראש הממשלה.

4400: אני מציעה שניתן מתכון מדויק איפה לומדים עד שעה ארבע ואיפה לומדים עד שעה שש.

4400: אל תדאגי לצ'ק, תעשי את העבודה.

זבולון אורלב: מר יצחקי אמר, בצדק, שזה אבסורד שמתקיימים לימודים ללא שמירה.

זבולון אורלב: הוא דיבר על מקומות שיש בהם שמירה.

זבולון אורלב: הוא אמר, במקום שיש פעילות של בית-הספר, כפי שקובע משרד החינוך, ולא מתקיימת שמירה, זה מצב אבסורדי, ולמצב הזה יינתן פתרון תקציבי.

ענת לאור: הבנתי.

זבולון אורלב: מהי פעילות ועד איזו שעה יש פעילות – משרד החינוך יקבע.

שמואל הלפרט: אני מצטער שהגעתי באיחור ויכול להיות שההצעה שאני עומד להציע כבר עלתה בישיבה.

שמואל הלפרט: עולים כאן כל מיני רעיונות, שמטבע הדברים צריכים לעבור שבועות עד שייעשה משהו מעשי מהדברים האלה.

שמואל הלפרט: מאחר שאנחנו נמצאים במצב חירום, אני מניח שכבר נאמר כאן שיש 200,000 מובטלים במדינת ישראל, שביניהם --

זבולון אורלב: דיברנו על כך ארוכות.

זבולון אורלב: ביניהם יש 10,000.

שמואל הלפרט: -- יש ודאי רבים מאד, 10,000 שיכולים להיות מאבטחים.

שמואל הלפרט: אותם צווי 8 ששולחים לאנשים, אני מציע שכל ראש רשות יקבל סמכויות לגייס מובטלים באמצעות צווי חירום שמסוגלים למלא תפקידי שמירה באותו מקום, להטיל על כל ראש רשות מקומית בראש ובראשונה לגייס את כל האנשים שמקבלים דמי אבטלה.

שמואל הלפרט: זו שעת חירום וכל אחד חייב לתרום את חלקו, ואני מציע שלכל ראש רשות וראש מועצה יגייס את האנשים שמקבלים דמי אבטלה, ומיום ראשון בבוקר שיילכו לשמור בבתי הספר.

ענת לאור: חבר-הכנסת הלפרט, מה היכולת של ראשי רשויות מקומיות או של הממשלה להוציא צווי חירום לבני ישיבה שייצאו עכשיו לשמור על בתי ספר?

שמואל הלפרט: חברת-הכנסת מאור, יושב-ראש הוועדה אמר קודם שאת לא יכולה לקיים כאן דיון על נושאים שאת חושבת שהם חשובים לך.

ענת לאור: לא, זה חשוב לביטחון ולהגנה על בתי-ספר.

זבולון אורלב: אני רוצה לסכם את הדיון.

זבולון אורלב: אני חושב שהלך הרוחות, של כל חברי הכנסת שהיו כאן ועזבו, שאלתי מראש לעמדותיהם, ומה שאני אומר משקף, להערכתי, את מה שהם אומרים, אלא אם כן שני חברי הכנסת שנמצאים כאן חולקים על דעתי, בבקשה שיגידו.

זבולון אורלב: 1.

זבולון אורלב: ועדת החינוך והתרבות חוזרת וקובעת כי לנוכח מצב ביטחון הפנים יש צורך באבטחה צמודה של כלל מוסדות החינוך הכוללים גם בתי-ספר קטנים, אשכולות גנים, גני ילדים ומעונות יום.

זבולון אורלב: 2.

זבולון אורלב: הוועדה רשמה לפניה כי בדעת המשטרה לפתוח בשבוע הבא במבצע אבטחה רב-היקף של מוסדות החינוך לשני ימי הלימודים הראשונים.

זבולון אורלב: 3.

זבולון אורלב: הוועדה רשמה לפניה את הודעת מנכ"ל משרד ראש הממשלה, לפיה במוסדות החינוך בהם מתקיימת אבטחה תתקיים אבטחה עד לגמר הפעילות בבית-הספר, כפי שיקבע משרד החינוך.

זבולון אורלב: 4.

זבולון אורלב: הוועדה לא קיבלה תשובות מספקות בתחומים הבאים: א.

זבולון אורלב: באשר לתמיכת הממשלה בהכרה במקצוע מאבטח מוסדות חינוך כמקצוע מועדף לחיילים משוחררים כבר בשנת הלימודים תשס"ב.

זבולון אורלב: ב.

זבולון אורלב: באשר לשמירה ולאבטחת בתי-ספר קטנים, אשכולות גנים, גני ילדים ומעונות יום.

זבולון אורלב: 5.

זבולון אורלב: הוועדה קובעת כי בהעדר אבטחה במוסדות אלה, היא קוראת שלא לקיים בהם לימודים כל עוד אין אבטחה צמודה, כפי שתקבע המשטרה.

גדעון עזרא: אתה קורא עכשיו, בזמן מלחמה, לשביתה?

זבולון אורלב: כן.

זבולון אורלב: על כל זה אני אעשה הצבעה, ותתפלא, יבואו נציגי הליכוד והם יצביעו אתי.

ענת לאור: הוא לא קורא לשביתה, הוא קורא לכם לתת מענה.

זבולון אורלב: 6.

זבולון אורלב: הוועדה מציעה לגייס כוחות אבטחה למוסדות החינוך מבין המובטלים, מבין המכללות להכשרת מורים, וכן לשקול גם גיוס של יחידות פיקוד העורף לצורך אבטחת מוסדות חינוך.

ענת לאור: ובני ישיבות.

ענת לאור: אני מבקשת לצרף אותם להחלטה.

זבולון אורלב: עזבי, לא יהיה לך רוב לזה.

זבולון אורלב: 7.

זבולון אורלב: הוועדה קוראת להורים להתנדב, ככל האפשר, לשמירה במוסדות חינוך על-מנת לתגבר את האבטחה.

זבולון אורלב: אין בהתנדבות זו כדי לבוא במקום אבטחה מקצועית ומסודרת.

זבולון אורלב: 8.

זבולון אורלב: הוועדה רשמה לפניה כי בעלות של כעשרים מיליון שקלים ניתן להסדיר את האבטחה בבתי-ספר קטנים ובאשכולות גנים למשך 54 ימים שנותרו עד לסיום שנת הלימודים.

זבולון אורלב: מי בעד החלטות הוועדה?

זבולון אורלב: מי נגד?

זבולון אורלב: אני קובע שהוועדה קיבלה את ההחלטות.

זבולון אורלב: תודה רבה לכולם.

זבולון אורלב: הישיבה נעולה.

זבולון אורלב: - - - - - - - -